title: Απόφαση (ΚΕΠΠΑ) 2017/348 του Συμβουλίου, της 27ης Φεβρουαρίου 2017, σχετικά με την παράταση της εντολής του ειδικού εντεταλμένου της Ευρωπαϊκής Ένωσης στο Κοσσυφοπέδιο (Η ονομασία αυτή χρησιμοποιείται με επιφύλαξη των θέσεων ως προς το καθεστώς και συνάδει με την απόφαση 1244(1999) του Συμβουλίου Ασφαλείας των Ηνωμένων Εθνών και τη γνώμη του Διεθνούς Δικαστηρίου σχετικά με τη διακήρυξη της ανεξαρτησίας του Κοσσυφοπεδίου. )

text:
                  28.2.2017

                  EL

                  Επίσημη Εφημερίδα της Ευρωπαϊκής Ένωσης

                  L 50/75

            ΑΠΌΦΑΣΗ (ΚΕΠΠΑ) 2017/348 ΤΟΥ ΣΥΜΒΟΥΛΊΟΥ
      της 27ης Φεβρουαρίου 2017
      σχετικά με την παράταση της εντολής του ειδικού εντεταλμένου της Ευρωπαϊκής Ένωσης στο Κοσσυφοπέδιο (*1)

      ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
      Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 33 και το άρθρο 31 παράγραφος 2,
      Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
      Εκτιμώντας τα ακόλουθα:

                  (1)

                  Στις 4 Αυγούστου 2016, το Συμβούλιο εξέδωσε την απόφαση (ΚΕΠΠΑ) 2016/1338 για την τροποποίηση της απόφασης (ΚΕΠΠΑ) 2015/2052 για την παράταση της εντολής του ειδικού εντεταλμένου της Ευρωπαϊκής Ένωσης στο Κοσσυφοπέδιο (1), διά της οποίας η κ. Nataliya APOSTOLOVA διορίστηκε ειδική εντεταλμένη της Ευρωπαϊκής Ένωσης (ΕΕΕΕ) στο Κοσσυφοπέδιο. Η εντολή της ΕΕΕΕ λήγει στις 28 Φεβρουαρίου 2017.

                  (2)

                  Η εντολή της ΕΕΕΕ θα πρέπει να παραταθεί για περαιτέρω χρονικό διάστημα 16 μηνών.

                  (3)

                  Η ΕΕΕΕ θα εκτελέσει την εντολή της στο πλαίσιο μιας κατάστασης η οποία ενδέχεται να επιδεινωθεί και η οποία θα μπορούσε να δυσχεράνει την επίτευξη των στόχων της εξωτερικής δράσης της Ένωσης, όπως καθορίζονται στο άρθρο 21 της Συνθήκης,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Ειδική εντεταλμένη της Ευρωπαϊκής Ένωσης
      Η εντολή της κ. Nataliya APOSTOLOVA ως ΕΕΕΕ παρατείνεται έως τις 30 Ιουνίου 2018. Το Συμβούλιο μπορεί να αποφασίσει η εντολή της ΕΕΕΕ να λήξει νωρίτερα, βάσει εκτίμησης της Επιτροπής Πολιτικής και Ασφάλειας (ΕΠΑ) και πρότασης του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας (ΥΕ).
      Άρθρο 2
      Στόχοι πολιτικής
      Η εντολή της ΕΕΕΕ βασίζεται στους στόχους της πολιτικής της Ένωσης στο Κοσσυφοπέδιο. Σε αυτούς περιλαμβάνεται η ανάληψη ηγετικού ρόλου στην προώθηση ενός σταθερού, βιώσιμου, ειρηνικού, δημοκρατικού και πολυεθνοτικού Κοσσυφοπεδίου· η ενίσχυση της σταθερότητας στην περιοχή, καθώς και η συμβολή στην περιφερειακή συνεργασία και στις σχέσεις καλής γειτονίας στα Δυτικά Βαλκάνια· η προαγωγή ενός Κοσσυφοπεδίου προσηλωμένου στο κράτος δικαίου και στην προστασία των μειονοτήτων και της πολιτιστικής και θρησκευτικής κληρονομιάς· και η υποστήριξη της ευρωπαϊκής προοπτικής του Κοσσυφοπεδίου και της προσέγγισης με την Ένωση σύμφωνα με την προοπτική για την περιοχή και τη συμφωνία Σταθεροποίησης και Σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Κοσσυφοπεδίου, αφετέρου (2) και την απόφαση (ΕΕ) 2015/1988 του Συμβουλίου (3), καθώς και σύμφωνα με τα σχετικά συμπεράσματα του Συμβουλίου.
      Άρθρο 3
      Εντολή
      Με στόχο την επίτευξη των στόχων πολιτικής, η εντολή της ΕΕΕΕ συνίσταται στα εξής:

                  α)

                  παροχή συμβουλών και υποστήριξης από την Ένωση στην πολιτική διαδικασία·

                  β)

                  προώθηση του γενικού πολιτικού συντονισμού της Ένωσης στο Κοσσυφοπέδιο·

                  γ)

                  ενίσχυση της παρουσίας της Ένωσης στο Κοσσυφοπέδιο και εξασφάλιση της συνεκτικότητας και της αποτελεσματικότητάς της·

                  δ)

                  παροχή τοπικής πολιτικής καθοδήγησης στον αρχηγό της αποστολής της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (EULEX KOSOVO), συμπεριλαμβανομένων των πολιτικών πτυχών για θέματα που αφορούν εκτελεστικές αρμοδιότητες·

                  ε)

                  διασφάλιση της συνέπειας και της συνοχής της δράσης της Ένωσης στο Κοσσυφοπέδιο, μεταξύ άλλων καθοδηγώντας σε τοπικό επίπεδο τη μετάβαση της EULEX προς μια ενδεχόμενη μεταβίβαση των δραστηριοτήτων στην ΕΕΕΕ/στο Γραφείο της ΕΕ και/ή τις τοπικές αρχές, ανάλογα με την περίπτωση·

                  στ)

                  υποστήριξη της ευρωπαϊκής προοπτικής του Κοσσυφοπεδίου και της προσέγγισης με την Ένωση, σύμφωνα με την προοπτική για την περιοχή και τη συμφωνία Σταθεροποίησης και Σύνδεσης και την απόφαση (ΕΕ) 2015/1988, καθώς και σύμφωνα με τα σχετικά συμπεράσματα του Συμβουλίου, μέσω στοχευμένης δημόσιας επικοινωνίας και ενωσιακών δραστηριοτήτων προβολής που έχουν σχεδιαστεί κατά τρόπο που να εξασφαλίζουν ευρύτερη κατανόηση και υποστήριξη από τους κατοίκους του Κοσσυφοπεδίου για ζητήματα σχετικά με την Ένωση, μεταξύ άλλων για τις δραστηριότητες της EULEX·

                  ζ)

                  παρακολούθηση, στήριξη και διευκόλυνση, με όλα τα μέσα και τα εργαλεία που έχει στη διάθεσή της η ΕΕΕ και με την υποστήριξη του γραφείου της ΕΕ στο Κοσσυφοπέδιο, της προόδου ως προς τις πολιτικές, οικονομικές και ευρωπαϊκές προτεραιότητες, σύμφωνα με τις αντίστοιχες θεσμικές αρμοδιότητες και ευθύνες, και στήριξη της εφαρμογής της συμφωνίας Σταθεροποίησης και Σύνδεσης, μεταξύ άλλων και μέσω του ευρωπαϊκού προγράμματος μεταρρυθμίσεων·

                  η)

                  συμβολή στην ανάπτυξη και εδραίωση του σεβασμού των ανθρώπινων δικαιωμάτων και των θεμελιωδών ελευθεριών στο Κοσσυφοπέδιο, μεταξύ άλλων όσον αφορά τις γυναίκες και τα παιδιά, και της προστασίας των μειονοτήτων, σύμφωνα με την πολιτική της Ένωσης για τα ανθρώπινα δικαιώματα και τις κατευθυντήριες γραμμές της Ένωσης σε θέματα ανθρώπινων δικαιωμάτων·

                  θ)

                  παροχή βοήθειας στην υλοποίηση του διαλόγου μεταξύ Βελιγραδίου και Πρίστινας τον οποίο διευκολύνει η Ένωση·

                  ι)

                  στήριξη της εντολής των ειδικών δικαστικών συμβουλίων και της Ειδικής Εισαγγελίας, ανάλογα με την περίπτωση, μεταξύ άλλων μέσω της επικοινωνίας και προβολής.

            Άρθρο 4
      Εκτέλεση της εντολής
      1.   Η ΕΕΕΕ είναι υπεύθυνη για την εκτέλεση της εντολής και ενεργεί υπό την εξουσία του ΥΕ.
      2.   Η ΕΠΑ διατηρεί προνομιούχο δεσμό με την ΕΕΕΕ και αποτελεί το κυριότερο σημείο επαφής της ΕΕΕΕ με το Συμβούλιο. Η ΕΠΑ παρέχει στην ΕΕΕΕ στρατηγική καθοδήγηση και πολιτική κατεύθυνση στο πλαίσιο της εντολής, με την επιφύλαξη των εξουσιών του ΥΕ.
      3.   Η ΕΕΕΕ εκτελεί το έργο της σε πλήρη συντονισμό με την Ευρωπαϊκή Υπηρεσία Εξωτερικής Δράσης (ΕΥΕΔ) και τα αρμόδια τμήματά της.
      Άρθρο 5
      Χρηματοδότηση
      1.   Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή της ΕΕΕΕ για το χρονικό διάστημα από 1ης Μαρτίου 2017 έως την 30ή Ιουνίου 2018 ανέρχεται σε 3 615 000 EUR.
      2.   Η διαχείριση των δαπανών διενεργείται σύμφωνα με τις διαδικασίες και τους κανόνες που ισχύουν για τον γενικό προϋπολογισμό της Ένωσης. Η συμμετοχή φυσικών και νομικών προσώπων σε διαγωνισμούς για συμβάσεις προμηθειών που προκηρύσσει η ΕΕΕΕ είναι ανοικτή άνευ περιορισμών. Επιπλέον, στα αγαθά που αγοράζει η ΕΕΕΕ δεν εφαρμόζεται κανόνας καταγωγής.
      3.   Η διαχείριση των δαπανών αποτελεί αντικείμενο σύμβασης μεταξύ της ΕΕΕΕ και της Επιτροπής. Η ΕΕΕΕ είναι υπόλογη στην Επιτροπή για όλες τις δαπάνες.
      Άρθρο 6
      Σύσταση και σύνθεση της ομάδας
      1.   Ορίζεται ειδικό προσωπικό για να συνδράμει την ΕΕΕΕ στην εκτέλεση της εντολής της ΕΕΕΕ και για να συμβάλει στη συνοχή, στην προβολή και στην αποτελεσματικότητα της συνολικής δράσης της Ένωσης στο Κοσσυφοπέδιο. Εντός των ορίων της εντολής της ΕΕΕΕ και των αντίστοιχων διαθέσιμων οικονομικών μέσων, η ΕΕΕΕ είναι υπεύθυνη για τη σύσταση ομάδας. Η ομάδα περιλαμβάνει την εμπειρογνωμοσύνη σε ειδικά ζητήματα πολιτικής, όπως απαιτεί η εντολή. Η ΕΕΕΕ ενημερώνει αμέσως το Συμβούλιο και την Επιτροπή για τη σύνθεση της ομάδας.
      2.   Τα κράτη μέλη, τα θεσμικά όργανα της Ένωσης και η ΕΥΕΔ δύνανται να προτείνουν την απόσπαση προσωπικού στην υπηρεσία της ΕΕΕΕ. Οι αποδοχές του εν λόγω αποσπασμένου προσωπικού καλύπτονται αντίστοιχα είτε από αποστέλλον το κράτος μέλος, είτε από το αποστέλλον θεσμικό όργανο της Ένωσης, είτε από την ΕΥΕΔ. Εμπειρογνώμονες αποσπασμένοι από τα κράτη μέλη στα θεσμικά όργανα της Ένωσης ή στην ΕΥΕΔ μπορούν επίσης να τοποθετούνται στην υπηρεσία της ΕΕΕΕ. Το διεθνές συμβασιούχο προσωπικό έχει την ιθαγένεια κράτους μέλους.
      3.   Το σύνολο του αποσπασμένου προσωπικού τελεί υπό τη διοικητική εξουσία του αποστέλλοντος κράτους μέλους, του θεσμικού οργάνου της Ένωσης ή της ΕΥΕΔ, αντίστοιχα, και ασκεί τα καθήκοντά του και ενεργεί προς το συμφέρον της εντολής της ΕΕΕΕ.
      Άρθρο 7
      Προνόμια και ασυλίες της ΕΕΕΕ και του προσωπικού της ΕΕΕΕ
      Τα προνόμια, οι ασυλίες και οι λοιπές εγγυήσεις που απαιτούνται για την ολοκλήρωση και την ομαλή λειτουργία της αποστολής της ΕΕΕΕ και των μελών του προσωπικού της ΕΕΕΕ συμφωνούνται με τα μέρη υποδοχής, ανάλογα με την περίπτωση. Τα κράτη μέλη και η ΕΥΕΔ παρέχουν την απαιτούμενη υποστήριξη για τον σκοπό αυτό.
      Άρθρο 8
      Ασφάλεια των διαβαθμισμένων πληροφοριών της ΕΕ
      1.   Η ΕΕΕΕ και το προσωπικό της ομάδας της ΕΕΕΕ τηρούν τις αρχές ασφάλειας και τις στοιχειώδεις προδιαγραφές που θεσπίστηκαν με την απόφαση 2013/488/ΕΕ του Συμβουλίου (4).
      2.   Ο ΥΕ εξουσιοδοτείται να κοινοποιεί στο ΝΑΤΟ/στην KFOR πληροφορίες και έγγραφα της ΕΕ που φέρουν διαβάθμιση έως «CONFIDENTIEL UE/EU CONFIDENTIAL» και έχουν παραχθεί για τους σκοπούς της δράσης, σύμφωνα με τους κανόνες ασφάλειας για την προστασία των διαβαθμισμένων πληροφοριών της ΕΕ.
      3.   Ο ΥΕ εξουσιοδοτείται να κοινοποιεί στα Ηνωμένα Έθνη (ΗΕ) και στον Οργανισμό για την Ασφάλεια και τη Συνεργασία στην Ευρώπη (ΟΑΣΕ), σύμφωνα με τις επιχειρησιακές ανάγκες της ΕΕΕΕ, διαβαθμισμένες πληροφορίες και έγγραφα της ΕΕ ως τον βαθμό «RESTREINT UE/EU RESTRICTED» που έχουν παραχθεί για τους σκοπούς της δράσης, σύμφωνα με τους κανόνες ασφάλειας για την προστασία των διαβαθμισμένων πληροφοριών της ΕΕ. Για τον σκοπό αυτό θεσπίζονται τοπικές ρυθμίσεις.
      4.   Ο ΥΕ εξουσιοδοτείται να κοινοποιεί σε τρίτα μέρη που συνδέονται με την παρούσα απόφαση μη διαβαθμισμένα έγγραφα της ΕΕ που αφορούν τις συσκέψεις του Συμβουλίου σχετικά με τη δράση, οι οποίες καλύπτονται από το επαγγελματικό απόρρητο δυνάμει του άρθρου 6 παράγραφος 1 του εσωτερικού κανονισμού του Συμβουλίου.
      Άρθρο 9
      Πρόσβαση στις πληροφορίες και υλικοτεχνική στήριξη
      1.   Τα κράτη μέλη, η Επιτροπή και η Γενική Γραμματεία του Συμβουλίου εξασφαλίζουν ότι παρέχεται πρόσβαση στην ΕΕΕΕ σε κάθε σχετική πληροφορία.
      2.   Η αντιπροσωπεία της Ένωσης και/ή τα κράτη μέλη μεριμνούν, κατά περίπτωση, για την εξασφάλιση υλικοτεχνικής υποστήριξης στην περιοχή.
      Άρθρο 10
      Ασφάλεια
      Σύμφωνα με την πολιτική της Ένωσης σχετικά με την ασφάλεια του προσωπικού που αναπτύσσεται εκτός της Ένωσης και εκτελεί επιχειρησιακά καθήκοντα δυνάμει του τίτλου V της Συνθήκης, η ΕΕΕΕ λαμβάνει κάθε ευλόγως εφαρμόσιμο μέτρο, σε συμφωνία με την εντολή της ΕΕΕΕ και ανάλογα με την κατάσταση της ασφάλειας στην περιοχή ευθύνης, για την ασφάλεια του συνόλου του προσωπικού υπό την άμεση εξουσία της, κυρίως δε:

                  α)

                  καταρτίζει ειδικό σχέδιο ασφάλειας, βάσει καθοδήγησης της ΕΥΕΔ, το οποίο περιλαμβάνει ειδικά υλικά, οργανωτικά και διαδικαστικά μέτρα ασφάλειας που διέπουν τη διαχείριση της ασφαλούς μεταφοράς του προσωπικού προς την περιοχή ευθύνης και εντός αυτής, καθώς και τη διαχείριση συμβάντων που αφορούν την ασφάλεια, και περιλαμβάνει σχέδιο έκτακτης ανάγκης και εκκένωσης της αποστολής,

                  β)

                  εξασφαλίζει ότι όλο το προσωπικό που αναπτύσσεται εκτός της Ένωσης διαθέτει ασφαλιστική κάλυψη έναντι υψηλού κινδύνου, όπως απαιτείται λόγω των συνθηκών στην περιοχή ευθύνης,

                  γ)

                  μεριμνά ώστε όλα τα μέλη της ομάδας της ΕΕΕΕ που αναπτύσσονται εκτός της Ένωσης, συμπεριλαμβανομένου του προσωπικού που προσλαμβάνεται επιτόπου, να έχουν λάβει την κατάλληλη κατάρτιση όσον αφορά την ασφάλεια πριν ή μόλις φτάσουν στην περιοχή ευθύνης, με βάση τις διαβαθμίσεις κινδύνου που έχουν ορισθεί από την ΕΥΕΔ για την εν λόγω περιοχή,

                  δ)

                  μεριμνά για την εφαρμογή όλων των εγκεκριμένων συστάσεων που διατυπώνονται στα πλαίσια των τακτικών αξιολογήσεων ασφάλειας και υποβάλλει στο Συμβούλιο, τον ΥΕ και την Επιτροπή γραπτές εκθέσεις για την εφαρμογή τους και για άλλα ζητήματα ασφάλειας στο πλαίσιο των εκθέσεων προόδου και των εκθέσεων σχετικά με την εκτέλεση της εντολής.

            Άρθρο 11
      Υποβολή εκθέσεων
      Η ΕΕΕΕ υποβάλλει τακτικά προφορικές και γραπτές εκθέσεις στον ΥΕ. Η ΕΕΕΕ υποβάλλει τακτικά εκθέσεις στην ΕΠΑ. Η ΕΠΑ, αν χρειαστεί, υποβάλλει επίσης εκθέσεις σε ομάδες εργασίας του Συμβουλίου. Οι τακτικές εκθέσεις διαβιβάζονται μέσω του δικτύου COREU. Η ΕΕΕΕ μπορεί να υποβάλλει εκθέσεις στο Συμβούλιο Εξωτερικών Υποθέσεων. Σύμφωνα με το άρθρο 36 της Συνθήκης, η ΕΕΕΕ μπορεί να συμμετέχει στη συνοπτική ενημέρωση του Ευρωπαϊκού Κοινοβουλίου.
      Άρθρο 12
      Συντονισμός
      1.   Η ΕΕΕΕ συμβάλλει στην ενότητα, τη συνέπεια και την αποτελεσματικότητα της δράσης της Ένωσης και επιδιώκει να εξασφαλίσει ότι όλα τα μέσα της Ένωσης και οι δράσεις των κρατών μελών αναλαμβάνονται με συνέπεια για την επίτευξη των στόχων πολιτικής της Ένωσης. Οι δραστηριότητες της ΕΕΕΕ συντονίζονται με τις δραστηριότητες της Επιτροπής, καθώς και, αν χρειαστεί, με τις δραστηριότητες άλλων ΕΕΕΕ που δραστηριοποιούνται στην περιοχή. Η ΕΕΕΕ ενημερώνει τακτικά τις αποστολές των κρατών μελών και τις αντιπροσωπείες της Ένωσης.
      2.   Επί τόπου, διατηρείται στενή επαφή με τους σχετικούς αρχηγούς αποστολής των κρατών μελών και τους αρχηγούς των αντιπροσωπειών της Ένωσης στην περιοχή. Καταβάλλουν κάθε δυνατή προσπάθεια προκειμένου να επικουρούν την ΕΕΕΕ κατά την εκτέλεση της εντολής. Η ΕΕΕΕ παρέχει τοπική πολιτική καθοδήγηση στον αρχηγό της αποστολής της EULEX KOSOVO, μεταξύ άλλων και για τις πολιτικές πτυχές θεμάτων που αφορούν εκτελεστικές αρμοδιότητες. Η ΕΕΕΕ και ο διοικητής μη στρατιωτικής επιχείρησης διαβουλεύονται μεταξύ τους, ανάλογα με την περίπτωση.
      3.   Η ΕΕΕΕ διατηρεί επίσης επαφή επιτοπίως με σχετικούς τοπικούς οργανισμούς και άλλους διεθνείς και περιφερειακούς παράγοντες.
      4.   Η ΕΕΕΕ, μαζί με άλλους παράγοντες της Ένωσης παρόντες στην περιοχή, εξασφαλίζει τη διάδοση και την ανταλλαγή πληροφοριών μεταξύ των επιτόπου ενωσιακών παραγόντων, προκειμένου να επιτυγχάνεται υψηλός βαθμός κοινής αντίληψης και εκτίμησης της κατάστασης.
      Άρθρο 13
      Συνεργασία επί αξιώσεων
      Η ΕΕΕΕ και το προσωπικό της ΕΕΕΕ συμβάλλουν στην παροχή στοιχείων, για να ανταποκριθούν σε τυχόν αξιώσεις και υποχρεώσεις που απορρέουν από τις εντολές των προηγουμένων ΕΕΕΕ στο Κοσσυφοπέδιο, και παρέχουν διοικητική συνδρομή και πρόσβαση στους σχετικούς φακέλους για τους σκοπούς αυτούς.
      Άρθρο 14
      Επανεξέταση
      Η υλοποίηση της παρούσας απόφασης και η συνοχή της με άλλες συμβολές της Ένωσης στην περιοχή υπόκεινται σε τακτική επανεξέταση. H ΕΕΕΕ υποβάλλει στο Συμβούλιο, τον ΥΕ και την Επιτροπή έκθεση προόδου έως τις 30 Σεπτεμβρίου 2017 και συγκεφαλαιωτική έκθεση για την εκτέλεση της εντολής έως τις 31 Μαρτίου 2018.
      Άρθρο 15
      Έναρξη ισχύος
      Η παρούσα απόφαση αρχίζει να ισχύει την ημερομηνία της έκδοσής της.

         Βρυξέλλες, 27 Φεβρουαρίου 2017.

               Για το Συμβούλιο

               Ο Πρόεδρος

            K. MIZZI

         (*1)  Η ονομασία αυτή χρησιμοποιείται με επιφύλαξη των θέσεων ως προς το καθεστώς και συνάδει με την απόφαση 1244(1999) του Συμβουλίου Ασφαλείας των Ηνωμένων Εθνών και τη γνώμη του Διεθνούς Δικαστηρίου σχετικά με τη διακήρυξη της ανεξαρτησίας του Κοσσυφοπεδίου.

         (1)  ΕΕ L 212 της 5.8.2016, σ. 109.

         (2)  ΕΕ L 71 της 16.3.2016, σ. 3.

         (3)  Απόφαση (ΕΕ) 2015/1988 του Συμβουλίου, της 22ας Οκτωβρίου 2015, για την υπογραφή, εξ ονόματος της Ένωσης, της συμφωνίας Σταθεροποίησης και Σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενεργείας, αφενός, και του Κοσσυφοπεδίου, αφετέρου (ΕΕ L 290 της 6.11.2015, σ. 4).

         (4)  Απόφαση 2013/488/ΕΕ του Συμβουλίου, της 23ης Σεπτεμβρίου 2013, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (ΕΕ L 274 της 15.10.2013, σ. 1).


Avis juridique important

|

32000D0106

2000/106/ΕΚ: Απόφαση του Συμβουλίου, της 31ης Ιανουαρίου 2000, για το διορισμό ενός τακτικού μέλους στην Επιτροπή των Περιφερειών από την Γερμανία

Επίσημη Εφημερίδα αριθ. L 033 της 08/02/2000 σ. 0014 - 0014

ΑΠΟΦΑΣΗ ΤΟΥ ΣΥΜΒΟΥΛΙΟΥτης 31ης Ιανουαρίου 2000για το διορισμό ενός τακτικού μέλους στην Επιτροπή των Περιφερειών από την Γερμανία(2000/106/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,τις αποφάσεις του Συμβουλίου, της 26ης Ιανουαρίου 1998(1), για το διορισμό των τακτικών και αναπληρωματικών μελών της Επιτροπής των Περιφερειών,Εκτιμώντας ότι, με την παραίτηση του κ. Cünter Meyer, η οποία γνωστοποιήθηκε στο Συμβούλιο στις 17 Νοεμβρίου 1999, έχει κενωθεί μια θέση τακτικού μέλους της Επιτροπής των Περιφερειών,Έχοντας υπόψη την πρόταση της κυβέρνησης της Γερμανίας,ΑΠΟΦΑΣΙΖΕΙ:Άρθρο μόνοΟ κ. Stanislaw Tillich διορίζεται ως τακτικό μέλος της Επιτροπής των Περιφερειών σε αντικατάσταση του κ. Cünter Meyer για το υπόλοιπο της θητείας του, δηλαδή μέχρι τις 25 Ιανουαρίου 2002.Βρυξέλλες, 31 Ιανουαρίου 2000.Για το ΣυμβούλιοΟ ΠρόεδροςJ. PINA MOURA(1) ΕΕ L 28 της 4.2.1998, σ. 19.


title: Απόφαση (EE) 2016/374 του Συμβουλίου, της 14ης Μαρτίου 2016, για την τροποποίηση της απόφασης αριθ. 529/2013/ΕΕ του Ευρωπαϊκού Κοινοβουλίου και του Συμβουλίου προκειμένου να περιληφθούν επίπεδα αναφοράς για τη δασική διαχείριση, ελάχιστες τιμές για τον ορισμό του δάσους και το έτος βάσης των εκπομπών για τη Δημοκρατία της Κροατίας

text:
               16.3.2016

               EL

               Επίσημη Εφημερίδα της Ευρωπαϊκής Ένωσης

               L 70/20

         ΑΠΌΦΑΣΗ (EE) 2016/374 ΤΟΥ ΣΥΜΒΟΥΛΊΟΥ
   της 14ης Μαρτίου 2016
   για την τροποποίηση της απόφασης αριθ. 529/2013/ΕΕ του Ευρωπαϊκού Κοινοβουλίου και του Συμβουλίου προκειμένου να περιληφθούν επίπεδα αναφοράς για τη δασική διαχείριση, ελάχιστες τιμές για τον ορισμό του δάσους και το έτος βάσης των εκπομπών για τη Δημοκρατία της Κροατίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την πράξη προσχώρησης της Δημοκρατίας της Κροατίας, και ιδίως το άρθρο 50,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Σύμφωνα με το άρθρο 50 της πράξης προσχώρησης της Κροατίας, όταν πράξεις των οργάνων οι οποίες εκδόθηκαν πριν από την προσχώρηση πρέπει να προσαρμοστούν λόγω της προσχώρησης και οι αναγκαίες προσαρμογές δεν προβλέπονται στην εν λόγω πράξη προσχώρησης ή στα παραρτήματά της, το Συμβούλιο, αποφασίζοντας με ειδική πλειοψηφία βάσει προτάσεως της Επιτροπής, εκδίδει τις προς τούτο αναγκαίες πράξεις, εάν η αρχική πράξη δεν είχε εκδοθεί από την Επιτροπή.

               (2)

               Η απόφαση αριθ. 529/2013/ΕΕ του Ευρωπαϊκού Κοινοβουλίου και του Συμβουλίου (1) ορίζει επίπεδα αναφοράς κράτους μέλους για τη δασική διαχείριση, ελάχιστες τιμές για τον ορισμό του δάσους και το έτος ή την περίοδο βάσης των εκπομπών στα παραρτήματα II, V και VI αντίστοιχα.

               (3)

               Μετά την προσχώρηση της Δημοκρατίας της Κροατίας στην Ευρωπαϊκή Ένωση την 1η Ιουλίου 2013, το συγκεκριμένο επίπεδο αναφοράς, οι τιμές για τον ορισμό του δάσους και το έτος βάσης για την Κροατία θα πρέπει επίσης να περιλαμβάνονται στα παραρτήματα II, V και VI της απόφασης 529/2013/ΕΕ αντίστοιχα.

               (4)

               Η απόφαση αριθ. 529/2013/ΕΕ θα πρέπει επομένως να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση αριθ. 529/2013/ΕΕ τροποποιείται ως εξής:

               1)

               στο παράρτημα II, μετά την καταχώριση για τη Βουλγαρία προστίθενται το ακόλουθο κείμενο:

                           «Κροατία

                           – 6 289 »·

               2)

               στο παράρτημα V, μετά την καταχώριση για τη Βουλγαρία προστίθεται το ακόλουθο κείμενο για την έκταση (ha), το ποσοστό συγκόμωσης (%) και το ύψος δέντρων (μ), αντίστοιχα:

                           «Κροατία

                           0,1

                           10

                           2»·

               3)

               στο παράρτημα VI, μετά την καταχώριση για τη Βουλγαρία προστίθενται το ακόλουθο κείμενο:

                           «Κροατία

                           1990».

         Άρθρο 2
   Η παρούσα απόφαση απευθύνεται στα κράτη μέλη.

      Βρυξέλλες, 14 Μαρτίου 2016.

            Για το Συμβούλιο

            Ο Πρόεδρος

         M.H.P. VAN DAM

      (1)  Απόφαση αριθ. 529/2013/ΕΕ του Ευρωπαϊκού Κοινοβουλίου και του Συμβουλίου, της 21ης Μαΐου 2013, σχετικά με λογιστικούς κανόνες για τις εκπομπές και τις απορροφήσεις αερίων θερμοκηπίου από δραστηριότητες σχετιζόμενες με τις χρήσεις γης, τις αλλαγές χρήσεων γης και τη δασοπονία και πληροφόρηση για δράσεις σχετιζόμενες με τις δραστηριότητες αυτές (ΕΕ L 165 της 18.6.2013, σ. 80).


title: 2012/214/ΕΕ: Απόφαση του Συμβουλίου, της 24ης Απριλίου 2012 , για τον διορισμό ενός αναπληρωματικού μέλους από την Γερμανία στην Επιτροπή των Περιφερειών

text:
               26.4.2012

               EL

               Επίσημη Εφημερίδα της Ευρωπαϊκής Ένωσης

               L 114/17

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 24ης Απριλίου 2012
   για τον διορισμό ενός αναπληρωματικού μέλους από την Γερμανία στην Επιτροπή των Περιφερειών
   (2012/214/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη την πρόταση της γερμανικής κυβέρνησης,
   Εκτιμώντας τα ακόλουθα:

               (1)

               Στις 22 Δεκεμβρίου 2009 και στις 18 Ιανουαρίου 2010, το Συμβούλιο εξέδωσε τις αποφάσεις 2009/1014/ΕΕ (1) και 2010/29/ΕΕ (2) για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2010 έως 25 Ιανουαρίου 2015.

               (2)

               Χηρεύει μία θέση αναπληρωματικού μέλους της Επιτροπής των Περιφερειών λόγω της λήξης της θητείας του κ. Heino VAHLDIECK,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζεται ως αναπληρωματικό μέλος στην Επιτροπή των Περιφερειών για το εναπομένον διάστημα της θητείας, ήτοι έως τις 25 Ιανουαρίου 2015:

               —

               ο κ. Heiko HECHT, Mitglied des Europa-ausschusses der Hamburgischen Bürgerschaft.

         Άρθρο 2
   Η παρούσα απόφαση αρχίζει να ισχύει την ημέρα της έκδοσής της.

      Λουξεμβούργο, 24 Απριλίου 2012.

            Για το Συμβούλιο

            Ο Πρόεδρος

         N. WAMMEN

      (1)  ΕΕ L 348 της 29.12.2009, σ. 22.

      (2)  ΕΕ L 12 της 19.1.2010, σ. 11.


Avis juridique important

|

31992D0577

92/577/ΕΟΚ: Απόφαση του Συμβουλίου της 27ης Νοεμβρίου 1992 για τη σύναψη της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας για τις διαμετακομιστικές σιδηροδρομικές και οδικές εμπορευματικές μεταφορές

Επίσημη Εφημερίδα αριθ. L 373 της 21/12/1992 σ. 0004 - 0005

ΑΠΟΦΑΣΗ ΤΟΥ ΣΥΜΒΟΥΛΙΟΥ της 27ης Νοεμβρίου 1992 για τη σύναψη της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας για τις διαμετακομιστικές σιδηροδρομικές και οδικές εμπορευματικές μεταφορές (92/577/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας και, ιδίως, το άρθρο 75,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  τη γνώμη της Οικονομικής και Κοινωνικής Επιτροπής (2),  Εκτιμώντας:  ότι η συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας για τις διαμετακομιστικές σιδηροδρομικές και οδικές εμπορευματικές μεταφορές, είναι δυνατόν να συμβάλει στην επίτευξη λύσης στα διάφορα προβλήματα που  παρουσιάζουν σήμερα οι διαμετακομιστικές εμπορευματικές μεταφορές μέσω των Άλπεων- ότι είναι ανάγκη να εξασφαλισθεί η ανάπτυξη της διαμετακόμισης χωρίς διακρίσεις ούτως ώστε να καταστεί δυνατόν να διενεργούνται οι διεθνείς συναλλαγές με το χαμηλότερο  κατά το δυνατόν κόστος για το κοινωνικό σύνολο και να μειωθούν στο ελάχιστο τα διοικητικά και τεχνικά εμπόδια που έχουν επιπτώσεις στη διαμετακόμιση- ότι οι ανωτέρω στόχοι πρέπει να λαμβάνουν υπόψη τόσο τον σεβασμό της ελεύθερης επιλογής του χρήστη, όσο και τις πλευρές του θέματος που συνδέονται με την οδική ασφάλεια και την προστασία της δημόσιας υγείας και του περιβάλλοντος στις αλπικές περιοχές- ότι οι στόχοι και το περιεχόμενο της συμφωνίας άπτονται της κοινής πολιτικής μεταφορών, οι δε τεχνικοί κανόνες συμβάλλουν, στην πραγματοποίηση αυτών των στόχων- ότι θα πρέπει να καθοριστεί διαδικασία για την έγκριση των διοικητικών συμφωνιών που προβλέπονται από τη συμφωνία,  ΑΠΟΦΑΣΙΖΕΙ:  Άρθρο 1  Εγκρίνεται εξ ονόματος της Ευρωπαϊκής Οικονομικής Κοινότητας η συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας για τις διαμετακομιστικές σιδηροδρομικές και οδικές εμπορευματικές μεταφορές.  Το κείμενο της συμφωνίας προσαρτάται στην παρούσα απόφαση.  Άρθρο 2  Ο Πρόεδρος του Συμβουλίου προβαίνει στην γνωστοποίηση που προβλέπεται στο άρθρο 24 της συμφωνίας (3).  Άρθρο 3  Η διοικητική συμφωνία που προβλέπεται στο άρθρο 24 παράγραφος 4 της συμφωνίας εγκρίνεται σύμφωνα με τη διαδικασία που αναφέρεται στο άρθρο 4 της παρούσας απόφασης.  Άρθρο 4  Η Επιτροπή επικουρείται από επιτροπή, η οποία αποτελείται από αντιπροσώπους των κρατών μελών και της οποίας προεδρεύει ο αντιπρόσωπος της Επιτροπής.  Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος, ανάλογα με τον επείγοντα χαρακτήρα του θέματος.  Αποφασίζει με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει της πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών  μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.  Η Επιτροπή θεσπίζει τα σχεδιαζόμενα μέτρα όταν είναι σύμφωνα με τη γνώμη της επιτροπής.  Όταν τα σχεδιαζόμενα μέτρα δεν είναι σύμφωνα με τη γνώμη της επιτροπής, ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.  Εάν το Συμβούλιο δεν έχει αποφασίσει εντός προθεσμίας τεσσάρων εβδομάδων από την ημερομηνία που του υπεβλήθη το θέμα, τα προτεινόμενα μέτρα θεσπίζονται από την Επιτροπή.  Άρθρο 5  Η Επιτροπή λαμβάνει τα μέτρα που είναι αναγκαία για την θέση σε εφαρμογή της διοικητικής συμφωνίας που αναφέρεται στο άρθρο 3 σύμφωνα με τη διαδικασία που προβλέπεται στο άρθρο 4.  Βρυξέλλες, 27 Νοεμβρίου 1992.  Για το Συμβούλιο Ο Πρόεδρος J. PATTEN (1) ΕΕ αριθ. C 305 της 23. 11. 1992.(2) ΕΕ αριθ. C 313 της 30. 11. 1992, σ. 16.(3) Βλέπε σελίδα 25 της παρούσας Επίσημης Εφημερίδας.


title: 2013/60/ΕΕ: Απόφαση του Συμβουλίου, της 22ας Ιανουαρίου 2013 , για τον διορισμό στην Επιτροπή των Περιφερειών δύο αναπληρωματικών μελών από την Αυστρία

text:
               25.1.2013

               EL

               Επίσημη Εφημερίδα της Ευρωπαϊκής Ένωσης

               L 22/22

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 22ας Ιανουαρίου 2013
   για τον διορισμό στην Επιτροπή των Περιφερειών δύο αναπληρωματικών μελών από την Αυστρία
   (2013/60/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη την πρόταση της αυστριακής κυβέρνησης,
   Εκτιμώντας τα ακόλουθα:

               (1)

               Στις 22 Δεκεμβρίου 2009 και στις 18 Ιανουαρίου 2010, το Συμβούλιο εξέδωσε τις αποφάσεις 2009/1014/ΕΕ (1) και 2010/29/ΕΕ (2) για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2010 έως 25 Ιανουαρίου 2015.

               (2)

               Δύο θέσεις αναπληρωματικών μελών της Επιτροπής των Περιφερειών μένουν κενές λόγω της λήξης της θητείας του κ. Achill RUMPOLD και της κ. Bernadette MENNEL,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται στην Επιτροπή των Περιφερειών ως αναπληρωματικά μέλη της Επιτροπής των Περιφερειών για το εναπομένον διάστημα της θητείας, ήτοι έως τις 25 Ιανουαρίου 2015:

               —

               ο κ. Wolfgang WALDNER, Landesrat beim Amt der Kärntner Landesregierung.

               —

               ο δρ Gabriele NUSSΒΑUMER, Landtagspräsidentin.

         Άρθρο 2
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 22 Ιανουαρίου 2013.

            Για το Συμβούλιο

            Ο Πρόεδρος

         M. NOONAN

      (1)  ΕΕ L 348 της 29.12.2009, σ. 22.

      (2)  ΕΕ L 12 της 19.1.2010, σ. 11.


title: Απόφαση 2011/137/ΚΕΠΠΑ του Συμβουλίου, της 28ης Φεβρουαρίου 2011 , σχετικά με περιοριστικά μέτρα λόγω της κατάστασης στη Λιβύη

text:
               3.3.2011

               EL

               Επίσημη Εφημερίδα της Ευρωπαϊκής Ένωσης

               L 58/53

         ΑΠΌΦΑΣΗ 2011/137/ΚΕΠΠΑ ΤΟΥ ΣΥΜΒΟΥΛΊΟΥ
   της 28ης Φεβρουαρίου 2011
   σχετικά με περιοριστικά μέτρα λόγω της κατάστασης στη Λιβύη
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 29,
   Εκτιμώντας τα ακόλουθα:

               (1)

               Στις 23 Φεβρουαρίου 2011, η Ευρωπαϊκή Ένωση εξέφρασε τη σοβαρή ανησυχία της για τις εξελίξεις στη Λιβύη. Καταδίκασε σθεναρά τις βιαιότητες και τη χρήση βίας κατά πολιτών και αποδοκίμασε τις πράξεις καταστολής κατά ειρηνικών διαδηλωτών.

               (2)

               Η ΕΕ επανέλαβε την έκκλησή της για άμεσο τερματισμό της βίας και λήψη μέτρων που να ανταποκρίνονται στα δίκαια αιτήματα του πληθυσμού.

               (3)

               Στις 26 Φεβρουαρίου 2011, το Συμβούλιο Ασφαλείας των Ηνωμένων Εθνών («Συμβούλιο Ασφαλείας») εξέδωσε την απόφαση αριθ. 1970 («απόφαση αριθ. 1970 (2011) ΣΑΗΕ») με την οποία επιβάλλονται περιοριστικά μέτρα κατά της Λιβύης και προσώπων και οντοτήτων εμπλεκόμενων σε σοβαρές παραβιάσεις των ανθρωπίνων δικαιωμάτων στη Λιβύη, μεταξύ άλλων συμμετέχοντας σε επιθέσεις, κατά παράβαση του διεθνούς δικαίου, κατά του άμαχου πληθυσμού και εγκαταστάσεων.

               (4)

               Δεδομένης της σοβαρότητας της κατάστασης στη Λιβύη, η ΕΕ θεωρεί αναγκαία την επιβολή πρόσθετων περιοριστικών μέτρων.

               (5)

               Για την εφαρμογή ορισμένων μέτρων απαιτείται περαιτέρω δράση από μέρους της Ένωσης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Απαγορεύεται η άμεση ή έμμεση προμήθεια, πώληση ή μεταφορά στη Λιβύη οπλισμού και κάθε είδους συναφούς υλικού, συμπεριλαμβανομένων όπλων και πυρομαχικών, στρατιωτικών οχημάτων και εξοπλισμού, παραστρατιωτικού εξοπλισμού και ανταλλακτικών για όλα τα ανωτέρω, καθώς και εξοπλισμού που μπορεί να χρησιμοποιηθεί για εσωτερική καταστολή, είτε προέρχεται από τα εδάφη τους είτε όχι, από πολίτες των κρατών μελών, ή από το έδαφός τους ή μέσω αυτού, ή με σκάφη ή αεροσκάφη που φέρουν τη σημαία τους.
   2.   Απαγορεύονται:

               α)

               η άμεση ή έμμεση παροχή τεχνικής βοήθειας, κατάρτισης ή άλλου είδους βοήθειας, περιλαμβανομένης της παροχής ένοπλου μισθοφορικού προσωπικού, σε σχέση με στρατιωτικές δραστηριότητες ή με την παροχή, συντήρηση και χρήση ειδών της παραγράφου 1 σε οποιοδήποτε φυσικό ή νομικό πρόσωπο, οντότητα ή φορέα στη Λιβύη ή προς χρήση στη συγκεκριμένη χώρα,

               β)

               η άμεση ή έμμεση παροχή οικονομικής βοήθειας σε σχέση με στρατιωτικές δραστηριότητες ή με την παροχή, συντήρηση και χρήση ειδών της παραγράφου 1 σε οποιοδήποτε φυσικό ή νομικό πρόσωπο, οντότητα ή φορέα στη Λιβύη ή προς χρήση στη συγκεκριμένη χώρα,

               γ)

               η εσκεμμένη και ηθελημένη συμμετοχή σε δραστηριότητες που έχουν ως σκοπό ή αποτέλεσμα να παρακάμπτονται οι απαγορεύσεις που αναφέρεται στα στοιχεία α) ή β).

         Άρθρο 2
   1.   Το άρθρο 1 δεν εφαρμόζεται:

               α)

               στην προμήθεια, την πώληση ή τη μεταφορά μη θανατηφόρου στρατιωτικού εξοπλισμού ή εξοπλισμού δυνάμενου να χρησιμοποιηθεί για εσωτερική καταστολή, εφόσον προορίζεται αποκλειστικά για ανθρωπιστική ή προστατευτική χρήση,

               β)

               στην προμήθεια, πώληση ή μεταφορά άλλου οπλισμού και συναφούς εξοπλισμού,

               γ)

               στην παροχή τεχνικής βοήθειας, κατάρτισης ή άλλου είδους βοήθειας, συμπεριλαμβανομένου του προσωπικού, που σχετίζεται με τον εξοπλισμό αυτό,

               δ)

               στην παροχή οικονομικής βοήθειας που σχετίζεται με τον εξοπλισμό αυτόν,

         εφόσον έχει εγκριθεί εκ των προτέρων, κατά περίπτωση, από την επιτροπή που συγκροτήθηκε δυνάμει της παραγράφου 24 της απόφασης αριθ. 1970 του ΣΑΗΕ («επιτροπή»)·
   2.   Το άρθρο 1 δεν εφαρμόζεται στην προμήθεια, πώληση ή μεταφορά προστατευτικού ιματισμού, περιλαμβανομένων των αλεξίσφαιρων γιλέκων και των στρατιωτικών κρανών, που εξάγεται προσωρινά στη Λιβύη από προσωπικό του ΟΗΕ, προσωπικό της Ευρωπαϊκής Ένωσης ή των κρατών μελών της, εκπροσώπους των μέσων μαζικής ενημέρωσης, μέλη ανθρωπιστικών και αναπτυξιακών οργανώσεων και συναφές προσωπικό, αποκλειστικά για προσωπική τους χρήση.
   Άρθρο 3
   Απαγορεύεται η προμήθεια από τη Λιβύη των ειδών του άρθρου 1 παράγραφος 1 από υπηκόους των κρατών μελών ή με χρήση σκαφών ή αεροσκαφών που φέρουν τη σημαία τους, είτε τα είδη αυτά προέρχονται από το έδαφος της Λιβύης είτε όχι.
   Άρθρο 4
   1.   Τα κράτη μέλη επιθεωρούν, κατά τα οριζόμενα από τις εθνικές τους αρχές και νομοθετικές διατάξεις, καθώς και από το διεθνές δίκαιο, ιδίως το δίκαιο της θάλασσας και τις σχετικές διεθνείς συμφωνίες πολιτικής αεροπορίας, κάθε φορτίο προς και από τη Λιβύη που βρίσκεται στο έδαφός τους και μεταξύ άλλων στους αερολιμένες και θαλάσσιους λιμένες τους, εφ’ όσον διαθέτουν πληροφορίες βάσει των οποίων μπορεί ευλόγως να εικάζεται ότι το φορτίο περιέχει είδη των οποίων η προμήθεια, η πώληση, η μεταφορά ή η εξαγωγή απαγορεύεται δυνάμει των διατάξεων της παρούσας απόφασης.
   2.   Τα κράτη μέλη, όταν ανακαλύπτουν είδη των οποίων η προμήθεια, η πώληση, η μεταφορά ή η εξαγωγή απαγορεύεται δυνάμει των διατάξεων της παρούσας απόφασης, προβαίνουν στην κατάσχεση και απόσυρσή τους (μέσω της καταστροφής, της αχρήστευσης, της αποθήκευσης ή της μεταφοράς τους με σκοπό την απόσυρσή τους σε κράτος διαφορετικό των κρατών προέλευσης ή προορισμών).
   3.   Τα κράτη μέλη συνεργάζονται, σύμφωνα με την εθνική τους νομοθεσία, με τις επιθεωρήσεις και τις αποσύρσεις που διενεργούνται σύμφωνα με τις παραγράφους 1 και 2.
   4.   Τα σκάφη και αεροσκάφη που μεταφέρουν φορτίο από και προς τη Λιβύη υπόκεινται στην υποχρέωση παροχής πρόσθετων πληροφοριών προ της άφιξης ή της αναχώρησης για όλα τα αγαθά που εισάγονται σε ένα κράτος μέλος ή εξάγονται από αυτό.
   Άρθρο 5
   1.   Τα κράτη μέλη λαμβάνουν τα απαραίτητα μέτρα για να εμποδίζουν την είσοδο στο έδαφός τους ή τη διέλευση από αυτό:

               α)

               των προσώπων που κατονομάζονται στο παράρτημα Ι της απόφασης αριθμ. 1970 (2011) ΣΑΗΕ καθώς και άλλων προσώπων που κατονομάζονται από το Συμβούλιο Ασφαλείας ή την επιτροπή σύμφωνα με την παράγραφο 22 της απόφασης αριθ. 1970 (2011) ΣΑΗΕ, όπως αναφέρονται στο παράρτημα Ι·

               β)

               πρόσωπα εκτός του παραρτήματος Ι που εμπλέκονται ή συνεργούν στην έκδοση διαταγής, τον έλεγχο ή την καθ’ οιονδήποτε άλλο τρόπο καθοδήγηση της διάπραξης σοβαρών παραβιάσεων των ανθρωπίνων δικαιωμάτων στη Λιβύη, μεταξύ άλλων μέσω της εμπλοκής ή της συνέργιάς τους στον σχεδιασμό, την έκδοση εντολής, την έκδοση διαταγής ή τη διάπραξη επιθέσεων κατά παράβαση του διεθνούς δικαίου, περιλαμβανομένων των εναέριων βομβαρδισμών, κατά άμαχου πληθυσμού και εγκαταστάσεων, ή προσώπων που ενεργούν είτε για λογαριασμό είτε εξ ονόματος ή κατ' εντολή τους, όπως κατονομάζονται στο παράρτημα ΙΙ·

         2.   Η παράγραφος 1 δεν υποχρεώνει κανένα κράτος μέλος να αρνείται σε δικούς του υπηκόους την είσοδο στο έδαφός του.
   3.   Η παράγραφος 1 στοιχείο α) δεν εφαρμόζεται εφόσον η επιτροπή αποφασίσει:

               α)

               ότι το ταξίδι δικαιολογείται για ανθρωπιστικούς λόγους, συμπεριλαμβανομένων των θρησκευτικών υποχρεώσεων,

               β)

               ότι η εξαίρεση θα προωθούσε τους στόχους της ειρήνης και της εθνικής συμφιλίωσης στη Λιβύη και της σταθερότητας στην περιοχή·

         4.   Η παράγραφος 1 (α) δεν εφαρμόζεται όταν:

               α)

               η είσοδος ή η διέλευση είναι αναγκαία για τη διεξαγωγή δικαστικής διαδικασίας, ή

               β)

               ότι ένα κράτος μέλος αποφασίζει, κατά περίπτωση, ότι η είσοδος ή η διέλευση είναι απαραίτητη για την προώθηση της ειρήνης και της σταθερότητας στη Λιβύη και γνωστοποιήσει εν συνεχεία την απόφασή του αυτή στην επιτροπή εντός σαράντα οκτώ ωρών από τη λήψη της.

         5.   Η παράγραφος 1 (β) εφαρμόζεται με την επιφύλαξη των περιπτώσεων κατά τις οποίες ένα κράτος μέλος δεσμεύεται από υποχρέωση του διεθνούς δικαίου και συγκεκριμένα:

               α)

               ως χώρα που φιλοξενεί διεθνή διακυβερνητική οργάνωση,

               β)

               ως χώρα που φιλοξενεί διεθνή διάσκεψη που έχει συγκληθεί ή διεξάγεται υπό την αιγίδα του ΟΗΕ,

               γ)

               δυνάμει πολυμερούς συμφωνίας περί παροχής προνομίων και ασυλιών, ή

               δ)

               δυνάμει της Συνθήκης Συμφιλίωσης του 1929 (σύμφωνο του Λατερανού) μεταξύ της Αγίας Έδρας (Κράτος του Βατικανού) και της Ιταλίας.

         6.   Η παράγραφος 5 θεωρείται ότι εφαρμόζεται επίσης στις περιπτώσεις κατά τις οποίες ένα κράτος μέλος φιλοξενεί τον Οργανισμό για την Ασφάλεια και τη Συνεργασία στην Ευρώπη (ΟΑΣΕ).
   7.   Το Συμβούλιο ενημερώνεται δεόντως σε όλες τις περιπτώσεις κατά τις οποίες ένα κράτος μέλος χορηγεί εξαίρεση σύμφωνα με τις παραγράφους 5 ή 6.
   8.   Τα κράτη μέλη μπορούν να χορηγούν εξαιρέσεις από τα μέτρα που επιβάλλει η παράγραφος 1 στοιχείο β), όταν το ταξίδι δικαιολογείται για επείγοντες ανθρωπιστικούς λόγους ή για συμμετοχή σε διακυβερνητικές συνόδους, μεταξύ των οποίων και συνεδριάσεις που υποστηρίζονται από την Ένωση ή φιλοξενούνται από κράτος μέλος που ασκεί την προεδρία του ΟΑΣΕ, κατά τις οποίες διεξάγεται πολιτικός διάλογος που προάγει άμεσα τη δημοκρατία, τα ανθρώπινα δικαιώματα και το κράτος δικαίου στη Λιβύη.
   9.   Κάθε κράτος μέλος που επιθυμεί να χορηγήσει εξαίρεση βάσει της παραγράφου 8 απευθύνει γραπτή κοινοποίηση στο Συμβούλιο. Η εξαίρεση θεωρείται πως χορηγείται εάν κανένα από τα μέλη του Συμβουλίου δεν διατυπώσει εγγράφως αντίρρηση εντός δύο εργάσιμων ημερών από την παραλαβή της κοινοποίησης της προτεινόμενης εξαίρεσης. Σε περίπτωση που διατυπωθεί αντίρρηση από ένα ή περισσότερα μέλη του Συμβουλίου, το Συμβούλιο μπορεί να αποφασίσει με ειδική πλειοψηφία να χορηγήσει την προτεινόμενη εξαίρεση.
   10.   Στις περιπτώσεις κατά τις οποίες, σύμφωνα με τις παραγράφους 5, 6 και 8, ένα κράτος μέλος επιτρέπει σε πρόσωπα κατονομαζόμενα στο παράρτημα να εισέλθουν στο έδαφός του ή διέλθουν από αυτό, η άδεια ισχύει αποκλειστικά για τον σκοπό για τον οποίο χορηγείται και για τα πρόσωπα που αφορά.
   Άρθρο 6
   1.   Δεσμεύονται όλα τα κεφάλαια, τα λοιπά χρηματοοικονομικά περιουσιακά στοιχεία και οι οικονομικοί πόροι που τελούν υπό κυριότητα ή τον έλεγχο, άμεσα ή έμμεσα:

               α)

               των προσώπων και των οντοτήτων που κατονομάζονται στο παράρτημα ΙΙ της απόφασης αριθμ. 1970 (2011) ΣΑΗΕ, καθώς και άλλων προσώπων και οντοτήτων που κατονομάζονται από το Συμβούλιο Ασφαλείας ή την επιτροπή σύμφωνα με την παράγραφο 22 της απόφασης αριθ. 1970 (2011) ΣΑΗΕ, ή προσώπων ή οντοτήτων που ενεργούν εξ ονόματος ή κατ’ εντολή τους, ή οντοτήτων που τελούν υπό κυριότητα ή τον έλεγχό τους, όπως κατονομάζονται στο παράρτημα ΙΙΙ.

               β)

               προσώπων και οντοτήτων εκτός του παραρτήματος ΙΙΙ που εμπλέκονται ή συνεργούν στην έκδοση διαταγής, τον έλεγχο ή την καθ’ οιονδήποτε άλλο τρόπο καθοδήγηση της διάπραξης σοβαρών παραβιάσεων των ανθρωπίνων δικαιωμάτων στη Λιβύη, μεταξύ άλλων μέσω της εμπλοκής ή της συνέργιάς τους στον σχεδιασμό, την έκδοση εντολής, την έκδοση διαταγής ή τη διάπραξη επιθέσεων κατά παράβαση του διεθνούς δικαίου, περιλαμβανομένων των εναέριων βομβαρδισμών, κατά άμαχου πληθυσμού και εγκαταστάσεων, ή ατόμων ή οντοτήτων που ενεργούν εξ ονόματος ή κατ' εντολή τους, ή οντοτήτων που τελούν υπό την κυριότητα ή τον έλεγχό τους, όπως κατονομάζονται στο παράρτημα IV.

         2.   Κανένα κεφάλαιο, χρηματικό περιουσιακό στοιχείο ή οικονομικός πόρος δεν τίθεται, είτε άμεσα είτε έμμεσα, στη διάθεση των φυσικών ή νομικών προσώπων ή των οντοτήτων που αναφέρονται στην παράγραφο 1, ούτε και διατίθεται προς όφελος αυτών.
   3.   Επιτρέπονται εξαιρέσεις όσον αφορά τα κεφάλαια, τα χρηματοοικονομικά περιουσιακά στοιχεία και τους οικονομικούς πόρους οι οποίοι:

               α)

               είναι απαραίτητοι για την κάλυψη βασικών δαπανών, συμπεριλαμβανομένων των πληρωμών για αγορά ειδών διατροφής, ενοίκια ή ενυπόθηκα δάνεια, φάρμακα και ιατροφαρμακευτική περίθαλψη, φόρους, ασφάλιστρα και λογαριασμούς επιχειρήσεων κοινής ωφελείας·

               β)

               προορίζονται αποκλειστικά για την πληρωμή εύλογων επαγγελματικών αμοιβών και την κάλυψη δαπανών συνδεόμενων με την παροχή νομικών υπηρεσιών, σύμφωνα με το εκάστοτε εθνικό δίκαιο·

               γ)

               προορίζονται αποκλειστικά για την πληρωμή τελών ή χρεώσεων, σύμφωνα με το εκάστοτε εθνικό δίκαιο, για υπηρεσίες που αφορούν την καθημερινή τήρηση ή φύλαξη δεσμευμένων κεφαλαίων, λοιπών χρηματοοικονομικών περιουσιακών στοιχείων και οικονομικών πόρων,

         αφού το ενδιαφερόμενο κράτος μέλος κοινοποιήσει στην επιτροπή την πρόθεσή του, κατά περίπτωση, να επιτρέψει την πρόσβαση στα εν λόγω κεφάλαια, λοιπά χρηματοοικονομικά περιουσιακά στοιχεία ή οικονομικούς πόρους και εφόσον η επιτροπή δεν λάβει αρνητική απόφαση εντός πέντε εργάσιμων ημερών από την κοινοποίηση αυτή.
   4.   Επιτρέπονται εξαιρέσεις όσον αφορά κεφάλαια και οικονομικούς πόρους οι οποίοι:

               α)

               απαιτούνται για την κάλυψη έκτακτων δαπανών, κατόπιν κοινοποίησης από το ενδιαφερόμενο κράτος μέλος προς την επιτροπή και της έγκρισης αυτής·

               β)

               υπόκεινται σε δικαστική ή διοικητική απόφαση ή σε διαιτητική δέσμευση ή απόφαση, στην οποία περίπτωση τα κεφάλαια, τα λοιπά χρηματοοικονομικά περιουσιακά στοιχεία και οι οικονομικοί πόροι μπορούν να χρησιμοποιηθούν για την εκτέλεση της δέσμευσης ή απόφασης, εφόσον η δέσμευση ή απόφαση αυτή εκδόθηκε πριν από την ημερομηνία έκδοσης της απόφασης αριθ. 1970 (2011) ΣΑΗΕ και δεν είναι προς όφελος προσώπου ή οντότητας αναφερόμενου στην παράγραφο 1, κατόπιν κοινοποίησης από το ενδιαφερόμενο κράτος μέλος στην επιτροπή, εφόσον απαιτείται·

         5.   Η παράγραφος 1 δεν εμποδίζει την καταβολή πληρωμής από κατονομαζόμενο πρόσωπο ή οντότητα οφειλόμενης βάσει συμβολαίου που έχει συναφθεί πριν από την καταχώριση του προσώπου ή της οντότητας στον κατάλογο, εφόσον το οικείο κράτος μέλος έχει εξακριβώσει ότι η πληρωμή δεν θα εισπραχθεί άμεσα ή έμμεσα από πρόσωπο ή οντότητα αναφερόμενη στην παράγραφος 1 και εφόσον κοινοποιήσει , εφόσον απαιτείται, στην επιτροπή την πρόθεσή του να καταβάλει ή να εισπράξει τέτοιου είδους πληρωμές ή να επιτρέψει για τον σκοπό αυτό την αποδέσμευση κεφαλαίων, λοιπών χρηματοοικονομικών περιουσιακών στοιχείων ή οικονομικών πόρων, 10 ημέρες πριν από την έκδοση της σχετικής άδειας.
   6.   Η παράγραφος 2 δεν εφαρμόζεται στην πίστωση των δεσμευμένων λογαριασμών με:

               α)

               τόκους ή άλλα κέρδη σε σχέση με αυτούς του λογαριασμούς· ή

               β)

               πληρωμές που προκύπτουν από συμβάσεις, συμφωνίες ή υποχρεώσεις που έχουν συναφθεί ή προκύψει πριν από την ημερομηνία υπαγωγής των λογαριασμών αυτών σε περιοριστικά μέτρα.

         υπό τον όρο ότι οι εν λόγω τόκοι, τα άλλα κέρδη και οι πληρωμές εξακολουθούν να υπόκεινται στην παράγραφο 1.
   Άρθρο 7
   Δεν αναγνωρίζονται αξιώσεις, συμπεριλαμβανομένου του δικαιώματος αποζημίωσης ή άλλης σχετικής αξίωσης, λ.χ. δυνάμει δικαιώματος συμψηφισμού απαιτήσεων ή εγγυήσεως, σε σχέση με σύμβαση ή άλλη συναλλαγή η εκπλήρωση της οποίας επηρεάστηκε, άμεσα ή έμμεσα, εν όλω ή εν μέρει, από τα μέτρα που αποφασίστηκαν με την απόφαση αριθ. 1970 (2011) ΣΑΗΕ, περιλαμβανομένων μέτρων της Ένωσης ή οποιουδήποτε κράτους μέλους τα οποία είναι σύμφωνα με την εφαρμογή των σχετικών αποφάσεων του Συμβουλίου Ασφαλείας, προβλέπονται από τις αποφάσεις αυτές ή σχετίζονται με αυτές ή με τα μέτρα που εμπίπτουν στις διατάξεις της παρούσας απόφασης, των κατονομαζόμενων προσώπων ή των οντοτήτων που κατονομάζονται στα παραρτήματα Ι, ΙΙ, ΙΙΙ και IV ή οποιουδήποτε άλλου προσώπου ή οντότητας της Λιβύης, περιλαμβανομένης της κυβέρνησης της Λιβύης, ή οποιουδήποτε προσώπου ή οντότητας που ενεργεί μέσω ή προς όφελος των προαναφερόμενων προσώπων ή οντοτήτων.
   Άρθρο 8
   1.   Το Συμβούλιο προβαίνει σε τροποποιήσεις των παραρτημάτων Ι και ΙΙΙ βάσει όσων ορίζει το Συμβούλιο Ασφαλείας ή η επιτροπή.
   2.   Το Συμβούλιο, ενεργώντας κατόπιν πρότασης κράτους μέλους ή της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας, καταρτίζει και τροποποιεί τους καταλόγους των παραρτημάτων ΙΙ και IV.
   Άρθρο 9
   1.   Όταν το Συμβούλιο Ασφαλείας ή η επιτροπή προσθέτει ένα πρόσωπο ή μια οντότητα στον κατάλογο, το Συμβούλιο συμπεριλαμβάνει το πρόσωπο ή οντότητα αυτή στα παραρτήματα Ι ή ΙΙΙ.
   2.   Όταν το Συμβούλιο αποφασίζει να υπαγάγει ένα πρόσωπο ή μια οντότητα στα μέτρα που αναφέρονται στο άρθρο 5 παράγραφος 1 στοιχείο β) και στο άρθρο 6 παράγραφος 1 στοιχείο β), τροποποιεί τα παραρτήματα ΙΙ και IV αναλόγως.
   3.   Το Συμβούλιο κοινοποιεί την απόφασή του στο πρόσωπο ή την οντότητα των παραγράφων 1 και 2 μαζί με τους λόγους για την καταχώρισή του στον κατάλογο, είτε απ’ ευθείας, εάν είναι γνωστή η διεύθυνσή του, είτε μέσω δημοσίευση ανακοίνωσης, παρέχοντας στο πρόσωπο ή στην οντότητα τη δυνατότητα να υποβάλει παρατηρήσεις.
   4.   Εφόσον υποβάλλονται παρατηρήσεις ή παρουσιάζονται νέα ουσιαστικά στοιχεία, το Συμβούλιο επανεξετάζει την απόφασή του και ενημερώνει σχετικώς το ενδιαφερόμενο πρόσωπο ή την ενδιαφερόμενη οντότητα.
   Άρθρο 10
   1.   Τα παραρτήματα Ι, ΙΙ, ΙΙΙ και IV περιλαμβάνουν τους λόγους καταχώρισης των κατονομαζόμενων προσώπων και οντοτήτων στους σχετικούς καταλόγους, όπως παρέχονται από το Συμβούλιο Ασφαλείας ή την επιτροπή σε ό,τι αφορά τα παραρτήματα Ι και ΙΙΙ.
   2.   Τα παραρτήματα Ι, ΙΙ, ΙΙΙ και IV περιλαμβάνουν επίσης τις πληροφορίες που είναι απαραίτητες για την ταυτοποίηση των εν λόγω προσώπων ή οντοτήτων, εφόσον είναι διαθέσιμες, όπως παρέχονται από το Συμβούλιο Ασφαλείας ή την επιτροπή σε ό,τι αφορά τα παραρτήματα Ι και ΙΙΙ. Όσον αφορά τα πρόσωπα, στις πληροφορίες αυτές μπορούν να συγκαταλέγονται το ονοματεπώνυμο, περιλαμβανομένων των ψευδώνυμων, η ημερομηνία και ο τόπος γέννησης, η ιθαγένεια, ο αριθμός διαβατηρίου και δελτίου ταυτότητας, το φύλο, η διεύθυνση, εάν είναι γνωστή, και το αξίωμα ή το επάγγελμά τους. Όσον αφορά τις οντότητες, στις πληροφορίες αυτές μπορούν να συγκαταλέγονται η επωνυμία, ο τόπος και η ημερομηνία εγγραφής στο οικείο μητρώο, ο αριθμός μητρώου και ο τόπος της έδρας τους. Τα παραρτήματα Ι και ΙΙΙ περιλαμβάνουν επίσης την ημερομηνία καταχώρισης στον κατάλογο των Ηνωμένων Εθνών από το Συμβούλιο Ασφαλείας ή την επιτροπή.
   Άρθρο 11
   Για τη μεγιστοποίηση της αποτελεσματικότητας των μέτρων που προβλέπει η παρούσα απόφαση, η Ένωση παροτρύνει τα τρίτα κράτη να θεσπίσουν παρόμοια περιοριστικά μέτρα.
   Άρθρο 12
   1.   Η παρούσα απόφαση επανεξετάζεται, τροποποιείται ή καταργείται όπως κρίνεται απαραίτητο, ιδίως βάσει των σχετικών αποφάσεων του Συμβουλίου Ασφαλείας.
   2.   Τα μέτρα που αναφέρονται στο άρθρο 5 παράγραφος 1 στοιχείο β) και στο άρθρο 6 παράγραφος 1 στοιχείο β) επανεξετάζονται ανά τακτά διαστήματα και τουλάχιστον κάθε 12 μήνες. Παύουν να εφαρμόζονται σε σχέση με τα οικεία πρόσωπα και τις οντότητες εφόσον το Συμβούλιο ορίσει, σύμφωνα με διαδικασία του άρθρου 8 παράγραφος 2), ότι δεν πληρούνται πλέον οι όροι για την εφαρμογή τους.
   Άρθρο 13
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 28 Φεβρουαρίου 2011.

            Για το Συμβούλιο

            Ο Πρόεδρος

         MARTONYI J.

      ΠΑΡΑΡΤΗΜΑ I

         Κατάλογος των ατόμων που αναφέρονται στον άρθρο 5(1)(α)

                  1.

                     AL-BAGHDADI, Dr Abdulqader Mohammed

                  Αριθμός διαβατηρίου: B010574. Ημερομηνία γέννησης: 01/07/1950.
                  Επικεφαλής του Γραφείου Συνδέσμου των Επαναστατικών Επιτροπών. Οι Επαναστατικές Επιτροπές εμπλέκονται σε βία κατά διαδηλωτών.
                  Ημερομηνία καταχώρησης στον κατάλογο του ΟΗΕ: 26.2.2011.

                  2.

                     DIBRI, Abdulqader Yusef

                  Ημερομηνία γέννησης: 1946. Τόπος γέννησης: Χούν, Λιβύη.
                  Επικεφαλής της προσωπικής φρουράς του Muammar QADHAFI. Υπεύθυνος ασφάλειας του καθεστώτος. Ιστορικό επιβολής βίας κατά αντιφρονούντων.
                  Ημερομηνία καταχώρησης στον κατάλογο του ΟΗΕ: 26.2.2011.

                  3.

                     DORDA, Abu Zayd Umar

                  Διευθυντής, Οργανισμός Εξωτερικής Ασφάλειας. Καθεστωτικός. Επικεφαλής της υπηρεσίας εξωτερικών πληροφοριών.
                  Ημερομηνία καταχώρησης στον κατάλογο του ΟΗΕ: 26.2.2011.

                  4.

                     JABIR, Abu Bakr Yunis (Υποστράτηγος)

                  Ημερομηνία γέννησης: 1952. Τόπος γέννησης: Τζάλο, Λιβύη.
                  Υπουργός Άμυνας. Συνολική ευθύνη για δράσεις των ενόπλων δυνάμεων.
                  Ημερομηνία καταχώρησης στον κατάλογο του ΟΗΕ: 26.2.2011.

                  5.

                     MATUQ, Matuq Mohammed

                  Ημερομηνία γέννησης: 1956. Τόπος γέννησης: Χομς.
                  Γραμματεύς επιχειρήσεων κοινής ωφελείας. Υψηλόβαθμο στέλεχος του καθεστώτος. Εμπλοκή με τις Επαναστατικές Επιτροπές. Ιστορικό εμπλοκής σε καταστολή αντιφρονούντων και βία.
                  Ημερομηνία καταχώρησης στον κατάλογο του ΟΗΕ: 26.2.2011.

                  6.

                     QADHAF AL-DAM, Sayyid Mohammed

                  Ημερομηνία γέννησης:1948. Τόπος γέννησης: Σίρτυς, Λιβύη.
                  Εξάδελφος του Muammar QADHAFI. Κατά τη δεκαετία του 1980, ο Sayyid ενεπλάκη στις δολοφονίες αντιφρονούντων και φέρεται ως υπεύθυνος πολλών θανάτων στην Ευρώπη. Πιστεύεται επίσης ότι έχει εμπλακεί στις προμήθειες όπλων.
                  Ημερομηνία καταχώρησης στον κατάλογο του ΟΗΕ: 26.2.2011.

                  7.

                     QADHAFI, Aisha Muammar

                  Ημερομηνία γέννησης: 1978. Τόπος γέννησης: Τρίπολη, Λιβύη.
                  Κόρη του Muammar QADHAFI. Στενή σχέση με το καθεστώς.
                  Ημερομηνία καταχώρησης στον κατάλογο του ΟΗΕ: 26.2.2011.

                  8.

                     QADHAFI, Hannibal Muammar

                  Αριθμός διαβατηρίου: B/002210. Ημερομηνία γέννησης: 20/09/1975. Τόπος γέννησης: Τρίπολη, Λιβύη.
                  Υιός του Muammar QADHAFI. Στενή σχέση με το καθεστώς.
                  Ημερομηνία καταχώρησης στον κατάλογο του ΟΗΕ: 26.2.2011.

                  9.

                     QADHAFI, Khamis Muammar

                  Ημερομηνία γέννησης: 1978. Τόπος γέννησης: Τρίπολη, Λιβύη.
                  Υιός του Muammar QADHAFI. Στενή σχέση με το καθεστώς. Διοίκηση στρατιωτικών μονάδων που εμπλέκονται στην καταστολή διαδηλώσεων.
                  Ημερομηνία καταχώρησης στον κατάλογο του ΟΗΕ: 26.2.2011.

                  10.

                     QADHAFI, Mohammed Muammar

                  Ημερομηνία γέννησης: 1970. Τόπος γέννησης: Τρίπολη, Λιβύη.
                  Υιός του Muammar QADHAFI. Στενή σχέση με το καθεστώς.
                  Ημερομηνία καταχώρησης στον κατάλογο του ΟΗΕ: 26.2.2011.

                  11.

                     QADHAFI, Muammar Mohammed Abu Minyar

                  Ημερομηνία γέννησης: 1942. Τόπος γέννησης: Σίρτυς, Λιβύη.
                  Αρχηγός της Επανάστασης, Ύπατος Διοικητής των Ενόπλων Δυνάμεων. Υπεύθυνος για την εντολή καταστολής των διαδηλώσεων, παραβιάσεις ανθρωπίνων δικαιωμάτων.
                  Ημερομηνία καταχώρησης στον κατάλογο του ΟΗΕ: 26.2.2011.

                  12.

                     QADHAFI, Mutassim

                  Ημερομηνία γέννησης: 1976. Τόπος γέννησης: Τρίπολη, Λιβύη.
                  Σύμβουλος Εθνικής Ασφάλειας. Υιός του Muammar QADHAFI. Στενή σχέση με το καθεστώς.
                  Ημερομηνία καταχώρησης στον κατάλογο του ΟΗΕ: 26.2.2011.

                  13.

                     QADHAFI, Saadi

                  Αριθμός διαβατηρίου: 014797. Ημερομηνία γέννησης: 25/05/1973. Τόπος γέννησης: Τρίπολη, Λιβύη.
                  Διοικητής Ειδικών Δυνάμεων. Υιός του Muammar QADHAFI. Στενή σχέση με το καθεστώς. Διοίκηση στρατιωτικών μονάδων οι οποίες κατέστειλαν διαδηλώσεις.
                  Ημερομηνία καταχώρησης στον κατάλογο του ΟΗΕ: 26.2.2011.

                  14.

                     QADHAFI, Saif al-Arab

                  Ημερομηνία γέννησης: 1982. Τόπος γέννησης: Τρίπολη, Λιβύη.
                  Υιός του Muammar QADHAFI. Στενή σχέση με το καθεστώς.
                  Ημερομηνία καταχώρησης στον κατάλογο του ΟΗΕ: 26.2.2011.

                  15.

                     QADHAFI, Saif al-Islam

                  Αριθμός διαβατηρίου: B014995. Ημερομηνία γέννησης: 25/06/1972. Τόπος γέννησης: Τρίπολη, Λιβύη.
                  Διευθυντής του Ιδρύματος Qadhafi. Υιός του Muammar QADHAFI. Στενή σχέση με το καθεστώς. Εμπρηστικές δημόσιες δηλώσεις που ενθάρρυναν τη βία κατά των διαδηλωτών.
                  Ημερομηνία καταχώρησης στον κατάλογο του ΟΗΕ: 26.2.2011.

                  16.

                     AL-SENUSSI, Abdullah (Συνταγματάρχης)

                  Ημερομηνία γέννησης: 1949. Τόπος γέννησης: Σουδάν.
                  Διευθυντής στρατιωτικών υπηρεσιών ασφάλειας. Εμπλοκή των στρατιωτικών υπηρεσιών ασφάλειας στην καταστολή διαδηλώσεων. Το ιστορικό του περιλαμβάνει υποψίες εμπλοκής στην σφαγή της φυλακής Abu Selim. Έχει καταδικαστεί ερήμην για την τρομοκρατική επίθεση στην πτήση της UTA. Γαμβρός του Muammar QADHAFI.
                  Ημερομηνία καταχώρησης στον κατάλογο του ΟΗΕ: 26.2.2011.

      ΠΑΡΑΡΤΗΜΑ II

         Κατάλογος των ατόμων που αναφέρονται στον άρθρο 5(1)(β)

                  Ονοματεπώνυμο

                  Αναγνωριστικά στοιχεία

                  Λόγοι

                  Ημερομηνία καταχώρισης

                  1.

                  ABDULHAFIZ, Mas’ud (Στρατηγός)

                  Αξίωμα: Διοικητής Ενόπλων Δυνάμεων

                  3ος τη τάξει στις Ένοπλες Δυνάμεις, με σημαντικό ρόλο στην Στρατιωτική Υπηρεσία Πληροφοριών

                  28.2.2011

                  2.

                  ABDUSSALAM, Abdussalam Mohammed

                  Αξίωμα: Αρχηγός της Αντιτρομοκρατικής Υπηρεσίας του Οργανισμού Εξωτερικής Ασφάλειας
                  Ημερομηνία γέννησης: 1952
                  Τόπος γέννησης: Τρίπολη, Λιβύη

                  Υψηλόβαθμο μέλος Επαναστατικής Επιτροπής. Στενός συνεργάτης του Muammar QADHAFI.

                  28.2.2011

                  3.

                  ABU SHAARIYA

                  Αξίωμα: Υπαρχηγός του Οργανισμού Εξωτερικής Ασφάλειας

                  Υψηλόβαθμο μέλος του καθεστώτος. Γαμπρός του Muammar QADHAFI.

                  28.2.2011

                  4.

                  ASHKAL, Al-Barrani

                  Αξίωμα: Υποδιευθυντής της Στρατιωτικής Υπηρεσίας Πληροφοριών

                  Ανώτατο μέλος του καθεστώτος.

                  28.2.2011

                  5.

                  ASHKAL, Omar

                  Αξίωμα: Επικεφαλής του Κινήματος των Επαναστατικών Επιτροπών
                  Τόπος γέννησης: Σύρτις, Λιβύη

                  Οι Επαναστατικές Επιτροπές εμπλέκονται σε πράξεις βίας κατά διαδηλωτών.

                  28.2.2011

                  6.

                  QADHAF AL-DAM, Ahmed Mohammed

                  Ημερομηνία γέννησης: 1952
                  Τόπος γέννησης: Αίγυπτος

                  Εξάδελφος του Muammar QADHAFI. Από το 1995, πιστεύεται ότι είναι διοικητής ενός επίλεκτου στρατιωτικού τάγματος υπεύθυνου για την προσωπική ασφάλεια του Qadhafi και ότι διαδραματίζει κεντρικό ρόλο στον Οργανισμό Εξωτερικής Ασφάλειας. Έχει εμπλακεί στο σχεδιασμό ενεργειών κατά λίβυων αντιφρονούντων στο εξωτερικό και έχει εμπλακεί άμεσα σε τρομοκρατικές δραστηριότητες.

                  28.2.2011

                  7.

                  AL-BARASSI, Safia Farkash

                  Ημερομηνία γέννησης: 1952
                  Τόπος γέννησης: Αλ Μπάιντα, Λιβύη

                  Σύζυγος του Muammar QADHAFI.
                  Στενή σχέση με το καθεστώς.

                  28.2.2011

                  8.

                  SALEH, Bachir

                  Ημερομηνία γέννησης: 1946
                  Τόπος γέννησης: Τράγκαν

                  Διευθυντής του ιδιαίτερου γραφείου του ηγέτη.
                  Στενή σχέση με το καθεστώς.

                  28.2.2011

                  9.

                  TOHAMI, Khaled (Στρατηγός)

                  Ημερομηνία γέννησης: 1946
                  Τόπος γέννησης: Τζάνζουρ

                  Διευθυντής του Γραφείου Εσωτερικής Ασφάλειας.
                  Στενή σχέση με το καθεστώς.

                  28.2.2011

                  10.

                  FARKASH, Mohammed Boucharaya

                  Ημερομηνία γέννησης: 1η Ιουλίου 1949
                  Τόπος γέννησης: Αλ Μπάιντα

                  Διευθυντής Πληροφοριών του Γραφείου Εξωτερικής Ασφάλειας.
                  Στενή σχέση με το καθεστώς.

                  28.2.2011

      ΠΑΡΑΡΤΗΜΑ III

         Κατάλογος των ατόμων και οντοτήτων που αναφέρονται στον άρθρο 6(1)(α)

                  1.

                     QADHAFI, Aisha Muammar

                  Ημερομηνία γέννησης: 1978. Τόπος γέννησης: Τρίπολη, Λιβύη.
                  Θυγατέρα του Muammar QADHAFI. Στενή σχέση με το καθεστώς.
                  Ημερομηνία καταχώρησης στον κατάλογο του ΟΗΕ: 26.2.2011.

                  2.

                     QADHAFI, Hannibal Muammar

                  Αριθμός διαβατηρίου: B/002210. Ημερομηνία γέννησης: 20/09/1975. Τόπος γέννησης: Τρίπολη, Λιβύη.
                  Υιός του Muammar QADHAFI. Στενή σχέση με το καθεστώς.
                  Ημερομηνία καταχώρησης στον κατάλογο του ΟΗΕ: 26.2.2011.

                  3.

                     QADHAFI, Khamis Muammar

                  Ημερομηνία γέννησης: 1978. Τόπος γέννησης: Τρίπολη, Λιβύη.
                  Υιός του Muammar QADHAFI. Στενή σχέση με το καθεστώς. Διοίκηση στρατιωτικών μονάδων που εμπλέκονται στην καταστολή διαδηλώσεων.
                  Ημερομηνία καταχώρησης στον κατάλογο του ΟΗΕ: 26.2.2011.

                  4.

                     QADHAFI, Muammar Mohammed Abu Minyar

                  Ημερομηνία γέννησης: 1942. Τόπος γέννησης: Σίρτυς, Λιβύη.
                  Αρχηγός της Επανάστασης, Ύπατος Διοικητής των Ενόπλων Δυνάμεων. Υπεύθυνος για την εντολή καταστολής των διαδηλώσεων, παραβιάσεις ανθρωπίνων δικαιωμάτων.
                  Ημερομηνία καταχώρησης στον κατάλογο του ΟΗΕ: 26.2.2011.

                  5.

                     QADHAFI, Mutassim

                  Ημερομηνία γέννησης: 1976. Τόπος γέννησης: Τρίπολη, Λιβύη.
                  Σύμβουλος Εθνικής Ασφάλειας. Υιός του Muammar QADHAFI. Στενή σχέση με το καθεστώς.
                  Ημερομηνία καταχώρησης στον κατάλογο του ΟΗΕ: 26.2.2011.

                  6.

                     QADHAFI, Saif al-Islam

                  Διευθυντής του Ιδρύματος Qadhafi. Αριθμός διαβατηρίου: B014995. Ημερομηνία γέννησης: 25/06/1972. Τόπος γέννησης: Τρίπολη, Λιβύη.
                  Υιός του Muammar QADHAFI. Στενή σχέση με το καθεστώς. Εμπρηστικές δημόσιες δηλώσεις που ενθάρρυναν τη βία κατά των διαδηλωτών.
                  Ημερομηνία καταχώρησης στον κατάλογο του ΟΗΕ: 26.2.2011.

      ΠΑΡΑΡΤΗΜΑ IV

         Κατάλογος των ατόμων και οντοτήτων που αναφέρονται στον άρθρο 6(1)(β)

                  Ονοματεπώνυμο

                  Αναγνωριστικά στοιχεία

                  Λόγοι

                  Ημερομηνία καταχώρισης

                  1.

                  ABDULHAFIZ, Mas'ud (Στρατηγός)

                  Αξίωμα: Διοικητής Ενόπλων Δυνάμεων

                  3ος τη τάξει στις Ένοπλες Δυνάμεις, με σημαντικό ρόλο στην Στρατιωτική Υπηρεσία Πληροφοριών.

                  28.2.2011

                  2.

                  ABDUSSALAM, Abdussalam Mohammed

                  Αξίωμα: Αρχηγός της Αντιτρομοκρατικής Υπηρεσίας του Οργανισμού Εξωτερικής Ασφάλειας
                  Ημερομηνία γέννησης: 1952
                  Τόπος γέννησης: Τρίπολη, Λιβύη

                  Υψηλόβαθμο μέλος Επαναστατικής Επιτροπής. Στενός συνεργάτης του Muammar QADHAFI.

                  28.2.2011

                  3.

                  ABU SHAARIYA

                  Αξίωμα: Υπαρχηγός του Οργανισμού Εξωτερικής Ασφάλειας

                  Υψηλόβαθμο μέλος του καθεστώτος. Γαμπρός του Muammar QADHAFI.

                  28.2.2011

                  4.

                  ASHKAL, Al-Barrani

                  Αξίωμα: Υποδιευθυντής της Στρατιωτικής Υπηρεσίας Πληροφοριών

                  Ανώτατο μέλος του καθεστώτος.

                  28.2.2011

                  5.

                  ASHKAL, Omar

                  Αξίωμα: Επικεφαλής του Κινήματος των Επαναστατικών Επιτροπών
                  Τόπος γέννησης: Σύρτις, Λιβύη

                  Οι Επαναστατικές Επιτροπές εμπλέκονται σε πράξεις βίας κατά διαδηλωτών

                  28.2.2011

                  6.

                  AL-BAGHDADI, Abdulqader Mohammed (Δρ)

                  Αξίωμα: Επικεφαλής του Γραφείου Συνδέσμου των Επαναστατικών Επιτροπών
                  Αριθ. Διαβατηρίου: B010574
                  Ημερομηνία γέννησης: 01/07/1950

                  Οι Επαναστατικές Επιτροπές εμπλέκονται σε πράξεις βίας κατά διαδηλωτών.

                  28.2.2011

                  7.

                  DIBRI, Abdulqader Yusef

                  Αξίωμα: Επικεφαλής της προσωπικής φρουράς του QADHAFI
                  Ημερομηνία γέννησης: 1946
                  Τόπος γέννησης: Χουν, Λιβύη

                  Υπεύθυνος ασφαλείας του καθεστώτος. Ιστορικό επιβολής βίας κατά αντιφρονούντων.

                  28.2.2011

                  8.

                  DORDA, Abu Zayd Umar

                  Αξίωμα: Διευθυντής Οργανισμού Εξωτερικής Ασφάλειας

                  Καθεστωτικός. Επικεφαλής της υπηρεσίας εξωτερικών πληροφοριών.

                  28.2.2011

                  9.

                  JABIR, Abu Bakr Yunis (Υποστράτηγος)

                  Αξίωμα: Υπουργός Άμυνας
                  Ημερομηνία γέννησης: 1952
                  Τόπος γέννησης: Τζάλου, Λιβύη

                  Συνολική ευθύνη για τις δράσεις των ένοπλων δυνάμεων.

                  28.2.2011

                  10.

                  MATUQ, Matuq Mohammed

                  Αξίωμα: Γραμματέας Επιχειρήσεων Κοινής Ωφελείας
                  Ημερομηνία γέννησης: 1956
                  Τόπος γέννησης: Χομς

                  Ανώτατο μέλος του καθεστώτος. Εμπλοκή στις Επαναστατικές Επιτροπές. Ιστορικό εμπλοκής σε καταστολή αντιφρονούντων και πράξεις βίας.

                  28.2.2011

                  11.

                  QADHAF AL-DAM, Ahmed Mohammed

                  Ημερομηνία γέννησης: 1952
                  Τόπος γέννησης: Αίγυπτος

                  Εξάδελφος του Muammar QADHAFI. Από το 1995, πιστεύεται ότι είναι διοικητής ενός επίλεκτου στρατιωτικού τάγματος υπεύθυνου για την προσωπική ασφάλεια του Qadhafi και ότι διαδραματίζει κεντρικό ρόλο στον Οργανισμό Εξωτερικής Ασφάλειας. Έχει εμπλακεί στο σχεδιασμό ενεργειών κατά λίβυων αντιφρονούντων στο εξωτερικό και έχει εμπλακεί άμεσα σε τρομοκρατικές δραστηριότητες.

                  28.2.2011

                  12.

                  QADHAF AL-DAM, Sayyid Mohammed

                  Ημερομηνία γέννησης: 1948
                  Τόπος γέννησης: Σύρτις, Λιβύη

                  Εξάδελφος του Muammar QADHAFI. Κατά τη δεκαετία του 1980, ο Sayyid ενεπλάκη στην εκστρατεία δολοφονίας των αντιφρονούντων και φέρεται ως υπεύθυνος για πολλούς θανάτους στην Ευρώπη. Πιστεύεται επίσης ότι έχει εμπλακεί σε προμήθειες όπλων.

                  28.2.2011

                  13.

                  QADHAFI, Mohammed Muammar

                  Αξίωμα: Πρόεδρος της Γενικής Επιχείρησης Ταχυδρομείων και Τηλεπικοινωνιών της Λιβύης
                  Ημερομηνία γέννησης: 1970
                  Τόπος γέννησης: Τρίπολη, Λιβύη

                  Υιός του Muammar QADHAFI. Στενή σχέση με το καθεστώς.

                  28.2.2011

                  14.

                  QADHAFI, Saadi

                              Αξίωμα: Διοικητής ειδικών δυνάμεων

                              Αριθμός διαβατηρίου: 014797

                              Ημερομηνία γέννησης: 25/05/1973

                              Τόπος γέννησης: Τρίπολη, Λιβύη

                  Υιός του Muammar QADHAFI. Στενή σχέση με το καθεστώς. Διοίκηση στρατιωτικών μονάδων εμπλεκόμενων στην καταστολή διαδηλώσεων.

                  28.2.2011

                  15.

                  QADHAFI, Saif al-Arab

                  Ημερομηνία γέννησης: 1982
                  Τόπος γέννησης: Τρίπολη, Λιβύη

                  Υιός του Muammar QADHAFI. Στενή σχέση με το καθεστώς

                  28.2.2011

                  16.

                  AL-SENUSSI, Abdullah (Al-Megrahi) (Στρατηγός)

                  Αξίωμα: Διευθυντής της Στρατιωτικής Υπηρεσίας Πληροφοριών
                  Ημερομηνία γέννησης: 1949
                  Τόπος γέννησης: Σουδάν

                  Συμμετοχή της Στρατιωτικής Υπηρεσίας Πληροφοριών στην καταστολή διαδηλώσεων. Στο ιστορικό του περιλαμβάνονται υποψίες εμπλοκής στη σφαγή στις φυλακές Abu Selim. Έχει καταδικαστεί ερήμην για τη βομβιστική επίθεση στην πτήση της UTA. Γαμπρός του Muammar QADHAFI.

                  28.2.2011

                  17.

                  AL-BARASSI, Safia Farkash

                  Ημερομηνία γέννησης: 1952
                  Τόπος γέννησης: Αλ Μπάιντα, Λιβύη

                  Σύζυγος του Muammar QADHAFI.
                  Στενή σχέση με το καθεστώς.

                  28.2.2011

                  18.

                  SALEH, Bachir

                  Ημερομηνία γέννησης: 1946
                  Τόπος γέννησης: Τράγκαν

                  Διευθυντής του ιδιαίτερου γραφείου του ηγέτη.
                  Στενή σχέση με το καθεστώς.

                  28.2.2011

                  19.

                  TOHAMI, Khaled (Στρατηγός)

                  Ημερομηνία γέννησης: 1946
                  Τόπος γέννησης: Τζάνζουρ

                  Διευθυντής του Γραφείου Εσωτερικής Ασφάλειας
                  Στενή σχέση με το καθεστώς.

                  28.2.2011

                  20.

                  FARKASH, Mohammed Boucharaya

                  Ημερομηνία γέννησης: 1η Ιουλίου 1949
                  Τόπος γέννησης: Αλ Μπάιντα

                  Διευθυντής Πληροφοριών του Γραφείου Εξωτερικής Ασφάλειας
                  Στενή σχέση με το καθεστώς.

                  28.2.2011


Avis juridique important

|

31995D0586

95/586/ΕΚ: Απόφαση του Συμβουλίου της 22ας Δεκεμβρίου 1995 για τη σύναψη της συμφωνίας υπό μορφή συμφωνηθέντων πρακτικών και των παραρτημάτων αυτών, ανταλλαγής επιστολών και ανταλλαγής διακοινώσεων μεταξύ της Ευρωπαϊκής Κοινότητας και του Καναδά, για την αλιεία στο πλαίσιο της σύμβασης NAFO

Επίσημη Εφημερίδα αριθ. L 327 της 30/12/1995 σ. 0035 - 0045

ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Δεκεμβρίου 1995 για τη σύναψη της συμφωνίας υπό μορφή συμφωνηθέντων πρακτικών και των παραρτημάτων αυτών, ανταλλαγής επιστολών και ανταλλαγής διακοινώσεων μεταξύ της Ευρωπαϊκής Κοινότητας και του Καναδά, για την αλιεία στο πλαίσιο της σύμβασης NAFO (95/586/EK)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43 σε συνδυασμό με το άρθρο 228 παράγραφος 3 πρώτο εδάφιο,την πρόταση της Επιτροπής (1),τη γνώμη του Ευρωπαϊκού Κοινοβουλίου (2),Εκτιμώντας:ότι η Ευρωπαϊκή Κοινότητα και ο Καναδάς δεσμεύονται να εντείνουν τη συνεργασία για τη διατήρηση και την ορθολογική διαχείριση των αποθεμάτων ιχθύων, ιδίως στο πλαίσιο του οργανισμού αλιείας, του βορειοδυτικού ατλαντικού (NAFO) 7ότι, για να ενταθεί η συνεργασία στον τομέα αυτό, η Ευρωπαϊκή Κοινότητα και ο Καναδάς συμφώνησαν να συνεργαστούν περαιτέρω στο πλαίσιο των ρυθμίσεων για τη διαχείριση ειδών που καλύπτονται από τη σύμβαση NAFO, και ειδικότερα της ιππόγλωσσας της Γροιλανδίας 7ότι η συμφωνία τους υλοποιείται διά της συμφωνίας υπό μορφή συμφωνηθέντων πρακτικών και των παραρτημάτων αυτών, ανταλλαγής επιστολών και ανταλλαγής διακοινώσεων μεταξύ της Ευρωπαϊκής Κοινότητας και του Καναδά, για την αλιεία στο πλαίσιο της σύμβασης NAFO που υπεγράφη στις 16 Απριλίου 1995 7ότι η έγκριση της εν λόγω συμφωνίας είναι προς το συμφέρον της Κοινότητας,ΑΠΟΦΑΣΙΖΕΙ:Άρθρο 1Εγκρίνεται εξ ονόματος της Κοινότητας η αλιευτική συμφωνία υπό τη σύμβαση NAFO η οποία συνήφθη υπό μορφή εγκριθέντων πρακτικών, ανταλλαγής επιστολών, ανταλλαγής υπομνημάτων και των σχετικών παραρτημάτων, μεταξύ της Ευρωπαϊκής Κοινότητας και του Καναδά.Τα αναφερόμενα στο πρώτο εδάφιο κείμενα επισυνάπτονται στην παρούσα απόφαση.Άρθρο 2Διά της παρούσης το Συμβούλιο συμφωνεί να συνάψει τη συμφωνία εξ ονόματος της Κοινότητας (3).Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Βρυξέλλες, 22 Δεκεμβρίου 1995.Για το ΣυμβούλιοΟ ΠρόεδροςL. ATIENZA SERNA(1) EE αριθ. C 239 της 14. 9. 1995, σ. 8.(2) Γνώμη που διατυπώθηκε στις 15 Δεκεμβρίου 1995 (δεν έχει ακόμα δημοσιευθεί στην Επίσημη Εφημερίδα).(3) Η ημερομηνία έναρξης ισχύος της συμφωνίας δημοσιεύεται στην Επίσημη Εφημερίδα των Ευρωπαϊκών Κοινοτήτων, μερίμνη της Γενικής Γραμματείας του Συμβουλίου.


Avis juridique important

|

41999D0628

1999/628/ΕΚ, ΕΚΑΧ, Ευρατόμ: Απόφαση των αντιπροσώπων των κυβερνήσεων των κρατών μελών, της 15ης Σεπτεμβρίου 1999, για τον διορισμό ενός δικαστή στο Δικαστήριο των Ευρωπαϊκών Κοινοτήτων

Επίσημη Εφημερίδα αριθ. L 248 της 21/09/1999 σ. 0032 - 0032

ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝτης 15ης Σεπτεμβρίου 1999για τον διορισμό ενός δικαστή στο Δικαστήριο των Ευρωπαϊκών Κοινοτήτων(1999/628/ΕΚ, ΕΚΑΧ, Ευρατόμ)ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 223,τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 32β,τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 139,Εκτιμώντας ότι, δυνάμει των άρθρων 5 και 7 του πρωτοκόλλου περί του οργανισμού του Δικαστηρίου της Ευρωπαϊκής Κοινότητας και των αντιστοίχων διατάξεων των πρωτοκόλλων περί των οργανισμών του Δικαστηρίου της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, και συνεπεία της παραιτήσεως του κ. John MURRAY, ενδείκνυται να διοριστεί δικαστής για το υπόλοιπο της θητείας του κ. John MURRAY,ΑΠΟΦΑΣΙΖΟΥΝ:Άρθρο 1Διορίζεται δικαστής του Δικαστηρίου των Ευρωπαϊκών Κοινοτήτων, από την ημερομηνία ορκωμοσίας της έως και τις 6 Οκτωβρίου 2003 η κα Fidelma MACMEN.Άρθρο 2Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Βρυξέλλες, 15 Σεπτεμβρίου 1999.Ο ΠρόεδροςA. SATULI


title: 86/501/ΕΟΚ: Απόφαση του Συμβουλίου της 8ης Απριλίου 1986 για τη σύναψη συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Κορέας για το εμπόριο υφαντουργικών προϊόντων

text:
Αριθ . L 293/50                       Επίσημη Εφημερίδα των Ευρωπαϊκών Κοινοτήτων                                       16 . 10 . 86
                                             ΑΠΟΦΑΣΗ ΤΟΥ ΣΥΜΒΟΥΛΙΟΥ
                                                    της 8ης Απριλίου 1986
                για τη σύναψη συμφωνίας μεταξύ της Ευρωπαϊκής Οικονομικής Κοινότητας και της Δημοκρα
                                  τίας της Κορέας για το εμπόριο υφαντουργικών προϊόντων
                                                        (86/501 /ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,                           Οικονομικής Κοινότητας και της Δημοκρατίας της Κορέ
                                                                  ας .
Έχοντας υπόψη :
                                                                  Το κείμενο της συμφωνίας επισυνάπτεται στην παρούσα
τη συνθήκη για την ίδρυση της Ευρωπαϊκής Οικονομικής              απόφαση .
Κοινότητας, και ιδίως το άρθρο 113 ,
τη σύσταση της Επιτροπής,
                                                                                Άρθρο 2
Εκτιμώντας ότι πρέπει να εγκριθεί η συμφωνία για το εμπόριο
υφαντουργικών προϊόντων που αποτέλεσαν αντικείμενο                Ο Πρόεδρος του Συμβουλίου θα προβεί στην κοινοποίηση που
διαπραγματεύσεων μεταξύ της Ευρωπαϊκής Οικονομικής                προβλέπει το άρθρο 18 της συμφωνίας ί 1 ).
Κοινότητας και της Δημοκρατίας της Κορέας,
ΑΠΟΦΑΣΙΖΕΙ :                                                      Λουξεμβούργο, 8 Απριλίου 1986 .
                         Άρθρο 1                                                                       Για το Συμβούλιο
Εγκρίνεται εξ ονόματος της Κοινότητας η συμφωνία για το                                                    Ο Πρόεδρος
εμπόριο υφαντουργικών προϊόντων μεταξύ της Ευρωπαϊκής                                               G. Μ . V. V3Π ΑΑRDΕΝΝΕ
                                                                   0) Η ημερομηνία έναρξης ισχύος της συμφωνίας θα δημοσιευθεί στην
                                                                       Επίσημη Εφημερίδα των Ευρωπαϊκών Κοινοτήτων.


title: Απόφαση του Συμβουλίου, της 26ης Ιουνίου 2017, για την ανανέωση του διοικητικού συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης

text:
               28.6.2017

               EL

               Επίσημη Εφημερίδα της Ευρωπαϊκής Ένωσης

               C 204/2

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 26ης Ιουνίου 2017
   για την ανανέωση του διοικητικού συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης
   (2017/C 204/03)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τον κανονισμό (ΕΟΚ) αριθ. 337/75 του Συμβουλίου, της 10ης Φεβρουαρίου 1975, περί δημιουργίας Ευρωπαϊκού Κέντρου για την Ανάπτυξη της Επαγγελματικής Κατάρτισης (1), και ιδίως το άρθρο 4,
   Έχοντας υπόψη την υποψηφιότητα που υπέβαλε η δανική κυβέρνηση,
   Εκτιμώντας τα ακόλουθα:

               (1)

               Με τις αποφάσεις του της 14ης Ιουλίου 2015 (2) και της 14ης Σεπτεμβρίου 2015 (3), το Συμβούλιο διόρισε τα μέλη του Διοικητικού Συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης για την περίοδο από 18 Σεπτεμβρίου 2015 έως 17 Σεπτεμβρίου 2018.

               (2)

               Μετά την παραίτηση του κου Lars MORTENSEN έμεινε κενή μία θέση τακτικού μέλους για τη Δανία στο Διοικητικό Συμβούλιο του Κέντρου στην κατηγορία των εκπροσώπων κυβερνήσεων.

               (3)

               Τα τακτικά μέλη του Διοικητικού Συμβουλίου του προαναφερθέντος Κέντρου θα πρέπει να διορισθούν για το υπόλοιπο της θητείας, η οποία λήγει στις 17 Σεπτεμβρίου 2018,

         ΑΠΟΦΑΣΙΖΕΙ:
   Άρθρο 1
   Το παρακάτω πρόσωπο διορίζεται τακτικό μέλος του διοικητικού συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης για το υπόλοιπο της θητείας, δηλαδή έως τις 17 Σεπτεμβρίου 2018:
   ΕΚΠΡΟΣΩΠΟΙ ΚΥΒΕΡΝΗΣΕΩΝ:

               ΔΑΝΙΑ

               κα Lise Lotte TOFT

         Άρθρο 2
   Η παρούσα απόφαση δημοσιεύεται, προς ενημέρωση, στην Επίσημη Εφημερίδα της Ευρωπαϊκής Ένωσης.

      Λουξεμβούργο, 26 Ιουνίου 2017.

            Για το Συμβούλιο

            Ο Πρόεδρος

         J. MIZZI

      (1)  ΕΕ L 39 της 13.2.1975, σ. 1.

      (2)  ΕΕ C 232 της 16.7.2015, σ. 2.

      (3)  ΕΕ C 305 της 16.9.2015, σ. 2.


title: 2006/538/ΕΚ,ΕυͿατόμ: Aπόφαση του Συμβούλιου και της Επιτροπής, της 24ης Ιανουαρίου 2006 , για τη σύναψη πρωτοκόλλου της συμφωνίας εταιρικής σχέσης και συνεργασίας μεταξύ Ευρωπαϊκών Κοινοτήτων και των κρατών μελών τους αφενός, και της Ουκρανίας (ΣΕΣΣ) αφετέρου, για την προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, στη Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στη ΣΕΣΣ και για προσαρμογές της ΣΕΣΣ

text:
               16.8.2006

               EL

               Επίσημη Εφημερίδα της Ευρωπαϊκής Ένωσης

               L 224/21

      AΠΌΦΑΣΗ ΤΟΥ ΣΥΜΒΟΫΛΙΟΥ ΚΑΙ ΤΗΣ ΕΠΙΤΡΟΠΉΣ

   της 24ης Ιανουαρίου 2006
   για τη σύναψη πρωτοκόλλου της συμφωνίας εταιρικής σχέσης και συνεργασίας μεταξύ Ευρωπαϊκών Κοινοτήτων και των κρατών μελών τους αφενός, και της Ουκρανίας (ΣΕΣΣ) αφετέρου, για την προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, στη Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στη ΣΕΣΣ και για προσαρμογές της ΣΕΣΣ
   (2006/538/ΕΚ, Ευρατόμ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ ΚΑΙ Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 44 παράγραφος 2, την τελευταία πρόταση του άρθρου 47 παράγραφος 2, το άρθρο 55, το άρθρο 57 παράγραφος 2, το άρθρο 71, το άρθρο 80 παράγραφος 2, τα άρθρα 93, 94, 133 και 181α, σε συνδυασμό με τη δεύτερη πρόταση του άρθρου 300 παράγραφος 2 και την πρώτη υποπαράγραφο του άρθρου 300 παράγραφος 3,
   τη συνθήκη για την ίδρυση της Ευρωπαϊκής Κοινότητας Ατομικής Ενεργείας, και ιδίως τη δεύτερη παράγραφο του άρθρου 101,
   τη συνθήκη προσχώρησης του 2003, και ιδίως το άρθρο 2 παράγραφος 3,
   την πράξη προσχώρησης του 2003, και ιδίως το άρθρο 6 παράγραφος 2,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   την έγκριση του Συμβουλίου βάσει του άρθρου 101 της συνθήκης για την ίδρυση της Ευρωπαϊκής Κοινότητας Ατομικής Ενεργείας,
   Εκτιμώντας τα ακόλουθα:

               (1)

               Το πρωτόκολλο της συμφωνίας εταιρικής σχέσης και συνεργασίας μεταξύ της Ευρωπαϊκής Κοινότητας και των κρατών μελών τους αφενός, και της Ουκρανίας (ΣΕΣΣ) για την προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην ΣΣΕΣ και για προσαρμογές της ΣΣΕΣ, υπεγράφη εξ ονόματος της Ευρωπαϊκής Κοινότητας και των κρατών μελών στις 29 Απριλίου 2004 σύμφωνα με την απόφαση 2006/537/ΕΚ του Συμβουλίου (2).

               (2)

               Εν αναμονή της ενάρξης ισχύος του, το πρωτόκολλο εφαρμόζεται σε προσωρινή βάση από την ημερομηνία προσχώρησης.

               (3)

               Το πρωτόκολλο θα πρέπει να εγκριθεί,

         ΑΠΟΦΑΣΙΖΟΥΝ:
   Άρθρο 1
   Το πρωτόκολλο της συμφωνίας εταιρικής σχέσης και συνεργασίας μεταξύ Ευρωπαϊκών Κοινοτήτων και των κρατών μελών τους αφενός, και της Ουκρανίας (ΣΕΣΣ) αφετέρου, για την προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στη ΣΕΣΣ και για προσαρμογές της ΣΕΣΣ, εγκρίνεται εξ ονόματος της Ευρωπαϊκής Κοινότητας, της Ευρωπαϊκής Κοινότητας Ατομικής Ενεργείας και των κρατών μελών.
   Το κείμενο του πρωτοκόλλου επισυνάπτεται στην παρούσα απόφαση (3).
   Άρθρο 2
   Ο πρόεδρος του Συμβουλίου προβαίνει, εξ ονόματος της Ευρωπαϊκής Κοινότητας και των κρατών μελών της, στην κοινοποίηση που προβλέπει το άρθρο 4 του πρωτοκόλλου. Ο πρόεδρος της Επιτροπής προβαίνει ταυτόχρονα στην εν λόγω κοινοποίηση εξ ονόματος της Ευρωπαϊκής Κοινότητας Ατομικής Ενεργείας.

      Βρυξέλλες, 24 Ιανουαρίου 2006.

            Για το Συμβούλιο

            Ο Πρόεδρος

         K.-H. GRASSER

            Για την Επιτροπή

            Ο Πρόεδρος

         J. M. BARROSO

      (1)  ΕΕ C 174 Ε της 14.7.2005, σ. 45.

      (2)  Βλέπε σελίδα 15 της παρούσας Επίσημης Εφημερίδας.

      (3)  Βλέπε σελίδα 16 της παρούσας Επίσημης Εφημερίδας.


Avis juridique important

|

31991D0612

91/612/ΕΟΚ: Απόφαση του Συμβουλίου της 28ης Οκτωβρίου 1991 για τη σύναψη συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Φινλανδίας για την καθιέρωση συνεργασίας στον τομέα της εκπαίδευσης και της κατάρτισης στο πλαίσιο του προγράμματος Erasmus

Επίσημη Εφημερίδα αριθ. L 332 της 03/12/1991 σ. 0011 - 0011

ΑΠΟΦΑΣΗ ΤΟΥ ΣΥΜΒΟΥΛΙΟΥ της 28ης Οκτωβρίου 1991 για τη σύναψη συμφωνίας μεταξύ της Ευρωπαϊκής  Οικονομικής Κοινότητας και της Δημοκρατίας της Φινλανδίας για την καθιέρωση συνεργασίας στον τομέα  της εκπαίδευσης και της κατάρτισης στο πλαίσιο του προγράμματος Erasmus (91/612/ΕΟΚ) ΤΟ ΣΥΜΒΟΥΛΙΟ ΤΩΝ ΕΥΡΩΠΑ¨ΙΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235, την πρόταση της Επιτροπής (1), τη γνώμη του Ευρωπαϊκού Κοινοβουλίου (2), Εκτιμώντας: ότι με την απόφαση 87/327/ΕΟΚ (3), όπως τροποποιήθηκε από την απόφαση 89/663/ΕΟΚ (4), το Συμβούλιο  ενέκρινε το κοινοτικό πρόγραμμα δράσης για την κινητικότητα των φοιτητών (Erasmus) 7 ότι, στις 5 Νοεμβρίου 1990, το Συμβούλιο εξουσιοδότησε την Επιτροπή να διαπραγματευθεί με τις χώρες  ΕΖΕΣ και το Λιχτενστάιν, σύμφωνα με ειδικές διαπραγματευτικές οδηγίες, διμερείς συμφωνίες με στόχο  τη συνεργασία στον τομέα της εκπαίδευσης και της κατάρτισης στο πλαίσιο του προγράμματος Erasmus 7 ότι η συμφωνία συνεργασίας μεταξύ της Ευρωπαϊκής Οικονομικής Κοινότητας και της Δημοκρατίας της  Φινλανδίας, λόγω της φύσης της, εμπλουτίζει την επίδραση του προγράμματος Erasmus έτσι ώστε να  αναπτύσσεται η διαπανεπιστημιακή συνεργασία και να ενισχύεται το επίπεδο των επαγγελματικών  προσόντων του ανθρώπινου δυναμικού στην Ευρώπη, ΑΠΟΦΑΣΙΖΕΙ: Άρθρο 1 Η συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Φινλανδίας για την  καθιέρωση συνεργασίας στον τομέα της εκπαίδευσης και της κατάρτισης στα πλαίσια του προγράμματος  Erasmus εγκρίνεται εξ ονόματος της Κοινότητας. Το κείμενο της συμφωνίας επισυνάπτεται στην παρούσα απόφαση. Άρθρο 2 Ο πρόεδρος του Συμβουλίου προβαίνει στην κοινοποίηση που προβλέπεται στο άρθρο 13 της συμφωνίας  (5). Λουξεμβούργο, 28 Οκτωβρίου 1991. Για το Συμβούλιο Ο Πρόεδρος J. M. M. RITZEN (1) EE ariu. C 127 της 17. 5. 1991, σ. 3. (2) Γνώμη που διατυπώθηκε στις 24 Οκτωβρίου 1991 (δεν έχει ακόμα δημοσιευθεί στην Επίσημη  Εφημερίδα). (3) ΕΕ αριθ. L 166 της 25. 6. 1987, σ. 20. (4) ΕΕ αριθ. L 395 της 30. 12. 1989, σ. 23. (5) Βλέπε σ. 71 της παρούσας Επίσημης Εφημερίδας.